23 октябр 2021, Тошкент вақти: 06:47\nЎзбекистон президенти Шавкат Мирзиёев Ватан ҳимоячиларига байрам табригида ўз мамлакатининг ҳеч қандай ҳарбий-сиёсий блокларга қўшилмаслигини таъкидлади. Жаноб Мирзиёев, шунингдек, мамлакат ҳудудида хорижий ҳарбий базалар ҳам жойлаштирилмаслигини маълум қилди.\nЖума куни Ўзбекистон телевидениеси орқали намойиш этилган Тошкентдаги Туркистон саройида бўлиб ўтган тадбирда сўзлаган табрик нутқида Мирзиёев, жумладан, шундай деди:\n“Ҳеч қандай ҳарбий-сиёсий блокларга қўшилмаслик, Ўзбекистон Республикаси ҳудудида хорижий давлатларнинг ҳарбий база ва объектларини жойлаштиришга йўл қўймаслик, ҳарбий хизматчиларимизнинг хориждаги тинчликпарварлик операцияларида иштирок этмаслик сиёсатига содиқ қолиш бундан буён ҳам мамлакатимизнинг принципиал позицияси бўлиб қолади”, - деди Мирзиёев.\nЎз табригида Ўзбекистон президенти мамлакат қўшинларини замонавий қурол-яроғ ва ҳарбий техника билан таъминлаш ва Ўзбекистоннинг ўз ҳарбий саноат мажмуасини барпо этиш муҳим вазифа бўлишини гапирди.\n“Мамлакатимизнинг етакчи корхоналарида ҳарбий аҳамиятга эга бўлган айрим турдаги маҳсулотларни ишлаб чиқаришни маҳаллийлаштиришга алоҳида эътибор қаратиш керак”, - деди Мирзиёев.\nШунингдек, Ўзбекистон президенти мамлакатнинг Мудофаа доктринасини қайта ишлаб чиқиш зарурати ҳақида ҳам гапирди.\nЎзбекистонда янги Қуролли Кучлар академиясини ташкил этиш бу йўналишдаги биринчи қадам бўлади, деди Мирзиёев.\n"Шу мақсадда мамлакатнинг ҳар бир минтақасида икки-учтадан коллеж ва лицейни белгилаб қўйиш керак. Ана шу коллеж ва лицейлар ўзларининг асосий вазифалари билан бирга, олий ҳарбий ўқув юртларига кирадиган ёшларни чуқур тайёрлаш билан ҳам шуғулланади", - деди Мирзиёев.\nЛекин, Ўзбекистоннинг янги ҳарбий доктринаси нимаси билан аввалгисидан фарқ қилиши ҳақида Мирзиёев гап очмади.\nЎзбекистоннинг аввалги президенти Ислом Каримов ҳам ўз чиқишларида Ўзбекистон ҳеч қандай сиёсий блокка аъзо бўлмаслигини таъкидлаб келган.\n2015 йилда эса Германия Термиз аэропортидаги ҳарбий транспорт базасини ёпди.


Туманли тарих (15): Умар ибн Хаттоб халифалиги даврида бўлиб ўтган муҳим ҳодисалар (1)\nBy IxlosOrg on 04/20/2022 ТАРИХ Туманли тарих\nУмар ибн Хаттоб халифалиги даврида бўлиб ўтган муҳим ҳодисалар\n(Ҳижрий 14-йил, муҳаррам ойи)\nУмар ибн Хаттоб разияллоҳу анҳу Ироқ ғазотига ўзи чиқмоқчи бўлиб, Мадинага Али разияллоҳу анҳуни раҳбар этиб тайинлади.\n– Сиз мағлубиятга учрасангиз, бошқа жойлардаги мусулмонлар заифлашади, деб қўрқаман, – деди Абдураҳмон ибн Авф разияллоҳу анҳу. – Масласлаҳатим, бошқа бировни жўнатиб, ўзингиз Мадинага қайтинг.\nУмар разияллоҳу анҳу ва саҳобалар Абдураҳмон разияллоҳу анҳунинг фикрини маъқул топишди.\n– Ироққа кимни жўнатишни маслаҳат берасан? – сўради Умар разияллоҳу анҳу.\n– Шерпанжали Саъд ибн Абу Ваққос деган арслонни! – деди Абдураҳмон разияллоҳу анҳу.\nУмар рози бўлди. Саъд разияллоҳу анҳу тўрт минг (баъзиларнинг айтишича, олти минг) кишилик қўшин билан Ироқ ерларига йўл олди.\n– Ажам подшоларини арабларнинг подшолари билан ураман! – деди Умар разияллоҳу анҳу ва Саъдга қабилаларга амирлар тайинлаб, Қодисияда учрашишга ваъдалашишни буюрди.\nМазкур қўшин сафида уч юз ўндан ортиқ саҳобалар бўлиб, уларнинг етмиштаси Бадр аҳлидан эди. Етти юздан зиёд саҳобаларнинг фарзандлари ҳам қўшин таркибида йўлга тушди. Форслар ўзларига Рустамни бош саркарда қилиб тайинлашди. Саксон минг ёхуд ундан зиёд лашкар билан жангга отланган Рустам қўшинида ўттиз учта фил ҳам бор эди. Саъд разияллоҳу анҳу Рустамнинг олдига Рибъий ибн Омирни жўнатди. Форслар қароргоҳида ялтир-юлтир авжида, зарҳал ёстиқлар, ипак тўшаклар солинган, қимматбаҳо лаъл-ёқутлар дабдабани чандон оширган эди. Рустам бошида тож билан зеб-зийнатларга бурканиб тилла ўриндиқда ўтирарди. Рибъий оддий кийимда, қилич-қалқонларини осган ҳолда от устида кириб келди. Қимматбаҳо гиламларни босиб тўхтади. Отдан тушиб, уни зарҳал ёстиқлардан бирига боғлади. Қурол-аслаҳаси ва бошида дубулғаси билан кирмоқчи бўлди. Унга “Қурол-яроғингни қолдир!” дейишди.\n– Мен ўзимча келганим йўқ. Чақирганингиз учун келдим. Қўйсангиз, шундоқ кирай, йўқса ортимга қайтиб кетаман, – деди мусулмонлар вакили.\n– Унга изн беринглар! – деди Рустам. Рибъий қимматбаҳо тўшаклар устидан найзасини ҳасса қилиб суяниб юрди. Гиламларни тешиб-йиртиб бораверди.\n– Нега бизнинг юртга келдингизлар? – сўрашди форслар.\n– Аллоҳ таоло Ўзи хоҳлаган бандасини қулларга қуллик қилишдан Аллоҳнинг ибодатига, дунё торликларидан унинг кенгликларига ва динлар жабр-зулмидан Ислом адолатига чиқармоқ учун бизни жўнатди. Бандаларини даъват этмоғимиз учун бизни ўзининг ҳақ дини билан юборди. Ким шуни қабул қилса, биз ҳам уни қабул этиб, ортимизга қайтиб кетамиз. Бош тортган кимса билан эса, то Аллоҳ ваъдасига етмагунимизча урушамиз! – деб жавоб берди Рибъий.\n– Аллоҳ нимани ваъда қилган?\n– Бош тортганларга қарши жанг қилиб ҳалок бўлганларга жаннатни, тирик қолганларга ғалабани ваъда берган!\n– Гапингизни эшитдим, – деди Рустам, – Энди сизлар ҳам, бизлар ҳам яхшилаб ўйлаб олишимиз учун урушни кечиктириб тура оласизларми?\n– Ҳа! Сизларга қанча муҳлат керак: бир кунми ёки икки кун?\n– Йўқ, биз қавмимизнинг улуғлари ва фикр эгалари билан маслаҳатлашиб, мактуб алмашишимиз лозим.\n– Расулуллоҳ саллаллоҳу алаҳи ва саллам бизга душман қаршисида турганимизда унга уч кундан ортиқ муҳлат бермасликни суннат қилганлар. Ишингизни яхшилаб ўйлаб кўринг ва муҳлат тугаши билан уч шартдан бирини танланг!\n– Сен уларнинг саййидимисан?\n– Йўқ. Лекин мусулмонлар бир тана кабидирлар. Уларнинг энг қуйилари ҳам улуғлари қаршисида бировларни ўз ҳимоясига олишга қодирдир!\nСўнг Рустам қавмининг етакчилари билан кенгаш ўтказди.\n– Мана шу одамнинг сўзидан кучлироқ ва салмоқлироқ сўзни ҳеч эшитганмисизлар? – деб сўради Рустам.\n– Унинг сўзидан салгина таъсирланишдан ва мана шу итни деб динингни тарк этишдан сени Худо асрасин! – дейишди форслар, – Унинг кимлигини кўрмадингми?\n– Шўрингиз қурсин, сизлар кийимга эмас, фикр, сўз ва сийратга қаранглар. Араблар кийим-кечак ва емоқ-ичмоққа бепарводирлар, бироқ шаънларини жиддий асрайдилар.\nИбн Касир ёзади: “Қодисия жанги улкан ҳодиса бўлиб, Ироқда ундан-да ажойиброқ иш бўлган эмас. Жанг арафасида Саъд ибн Абу Ваққос разияллоҳу анҳу “ирқун наса” (қўймич нервининг яллиғланиши) касалига чалиниб, танасига чипқонлар чиқди, отга минолмай ҳам қолди. Баланд қўрғон тепасида кўкрагини ёстиққа босиб ётган ҳолда жангни кузатиб қўшинни бошқарди. Ҳарбу зарбни Холид ибн Урфутага топширди”.\nЖанг қизғин тус олди. Саркардалар жангчиларни олға юришга чақирарди. Мусулмонлардан бир қанча баҳодирлар жанг майдонида зўр иш кўрсатдилар. Амр ибн Маъдийкариб, Қаъқоъ ибн Амр, Жарир ибн Абдуллоҳ Бажалий, Холид ибн Урфута, Зирор ибн Хаттоб ва Тулайҳа Асадий ана шу мардлар жумласидан эди. Жанг уч кечаю уч кундуз давом этди. Мусулмонлар улкан филни ва уни минган форсни ўлдиришди. Қаттиқ шамол туриб, форсларнинг чодирларини бузиб юборди. Ислом қўшини зафар қучди. Рустам апил-тапил хачирини миниб қочишга тушди. Мусулмонлар қувиб етиб, уни ўлдирдилар.\n “Ал-бидоя ван-ниҳоя”, 7/44. Ҳижрий 14 йил воқеалари.\n “Тарихи Табарий”. Ҳижрий 14 йил воқеалари.\nAvvalgi maqolaҚуръони карим тафсири | 140 | Зумар сураси, 37-44 оятлар | Шайх Содиқ Самарқандий\nKeyingi maqola Аббос ибн Абдулмутталиб разияллоҳу анҳу | 83 | Саҳобалар ҳаёти


Xiaomi камерофонлар бобида Huawei ва Nokia билан беллашмоқчи! - Terabayt.Uz\nБугунги кунда смартфонларнинг муҳим элементларидан бири айнан камера ҳисобланади. Шу боисдан ҳам смартфонсозлар ўз қурилмалари учун оптимизация қилинган датчиклар борасида уларни ишлаб чиқарувчилар билан шартнома тузишади.\nМасалан, Nokia бренди оптик сенсорлар борасида Ziess билан, Huawei эса Leica билан ҳамкорликни йўлга қўйган. Xiaomi ўз камерофонларида Samsung датчикларини қўллаётган бўлса-да, бунга қаноат қилмаяпти.\nLenovo компаниясидан яқиндагина «Хитойча Apple» вице-президенти лавозимига ўтган Чанг Ченг (Chang Cheng) бугун Weibo ижтимоий тармоғида сўровнома эълон қилди. Унда Xiaomi ўз смартфонлари учун камералар тайёрлашда қайси компания билан ҳамкорлик қилгани маъқуллиги ҳақида фойдаланувчилар фикри сўралган.\nXiaomi фанатларига танлов учун Canon, Nikon ва Hasselblad вариантлари таклиф этилган, яна буларнинг барчасини рад этиш варианти ҳам бор. Ҳозирда сўровномада Hasselblad бренди яққол етакчилик қилмоқда – унинг тарафдорлари Canon’ни танлаганлардан нақ икки бараварга кўп. Nikon учун жуда кам овоз берилган; тағин булардан ҳеч бирини маъқулламаганлар сони Nikon ихлосмандларидан кўпроқ экан.\nАйтиш керакки, мазкур сўровнома ушбу компаниялардан бирининг датчиклари Xiaomi смартфонларида яқин орада пайдо бўлишини англатмайди. Компания ҳали узоқ келажакни кўзлаётган ёки шунчаки фанатлар фикрини аниқлаш мақсадида сўровнома ташкил этган бўлиши ҳам мумкин.\n#Canon #Hasselblad #Huawei #Nikon #Nokia #Xiaomi #Android смартфон #камера #камерофон


Навоийда ўзаро жанжаллашган икки қишлоқ “тиллачилари” профилактика инспекторининг машинасини яроқсиз ҳолга келтиришди\nХатирчи туманининг Олтинсой ва Чилаш қишлоғида ноқонуний олтин қазиб олиш билан шуғулланувчи “тиллачилар” кон талашиб, ўзаро жанжаллашиб қолишди. Келишмовчилик икки гуруҳ бир-бирини тошбўрон қилишгача борган. Бу ҳақда Навоий вилояти ИИБ ахборот хизмати хабар бермоқда.\nМаълум қилинишича, фуқаролар Шоҳруҳ Ибрагимов ва Мирзоҳид Муродов кон талашиб, муштлашган. Бундан хабар топган профилактика катта инспектори Н.Раҳмонов воқеа жойига етиб борган. Тушунтириш ишлари олиб борилишига қарамай, улар бир-бирини ҳақоратлаб, икки қишлоқ фуқароларининг жанжали кутилаётганига ишора қилган. Профилактика инспектори бу ҳақда раҳбариятга хабар берган.\nОлтинсой қишлоғида яшовчи 33 нафар ва Чилаш қишлоғида яшовчи 20 нафарга яқин фуқаро жанжал қилиш мақсадида қўлларига тош ва таёқлар олиб, тўплана бошлаган. Улар ички ишлар органлари ходимларининг қонуний талабларини бажармасдан, бир-бирларига ҳамда ходимларнинг автомашинасига тош отиб, Н.Рахмоновга тегишли бўлган “Матиз” машинасини яроқсиз ҳолга келтиришади.\nТуман ИИБ тергов тезкор гуруҳи ва туман ИИБ бошлиғининг биринчи ўринбосари, подполковник A.Раджабов бошчилигида 20 нафар ходим воқеа жойига етиб келишган ҳамда жанжални бартараф қилишга эришишган.\nЖиноят ишлари бўйича Хатирчи туман суди томонидан ҳуқуқбузарлик содир этган 26 нафар фуқарога 15 сутка, 2 нафар фуқарога эса 10 сутка маъмурий қамоқ жазоси белгиланган.\nОлдинроқ Хатирчи туманининг Оқтепа маҳалласида ташландиқ кондан олтин қазиб олаётган 4 нафар йигит чиқинди газдан бўғилиб, вафот этганди.


Тошкентда Hilton меҳмонхонаси фаолиятини бошлаши мумкин\n17:13 / 04.10.2016\nТошкентда келаси йили бутун дунёга машҳур Hilton бренди остида фаолият юритувчи меҳмонхона пайдо бўлиши мумкин. Бу ҳақда, Sputnik агентлигининг "Ўзбектуризм"даги манбаси маълум қилган.\n2014 йилда Hilton халқаро меҳмонхоналар тармоғи вакиллари билан пойтахт бизнес-марказида жойлашган International Hotel Tashkent меҳмонхонасини уларнинг бошқарувига ўтказиш борасида келишувга эришилганди. "Ўзбектуризм" вакилининг маълум қилишича, бугунги кунда International Hotel Tashkent меҳмонхонасининг чап қанотида Hilton стандартлари бўйича таъмирлаш ишлари олиб борилмоқда.\n"Hiltonнинг меъёрий талабларидан бири бинони ягона тимсолига мос равишда таъмирлашдир. Реконструкция ишлари Hilton талабларига мувофиқ олиб борилмоқда, келаси йили ишлар якунига етганидан кейин меҳмонхона ушбу бренд остида ишлай бошлайди. Барча ишлар қачон якунига етиши ҳақида аниқ айтиш қийин, лекин мунтазам иш олиб борилаяпти", — деган агентлик манбаси.\nЭслатиб ўтамиз, 1997 йилдан бошлаб ушбу меҳмонхонани InterСontinental халқаро меҳмонхоналар тармоғи бошқарганди. 2012 йил майида Ўзбекистон ҳукумати ва InterСontinental вакиллари иншоотни бошқариш бўйича шартномани узайтириш борасида келиша олмаганди.


Бола нега боғчада бўш бўлади?\n15:34 / 14 март | Mahmuda | 128\nАссалому алайкум! Мени 3,5 ёшлик қизалоғим боғчага боради. Уйда жуда шўх ва тўпалончи, бироқ зеҳни ўткир, қизиқувчан. Тарбиячиларни айтишларича боғчада мулойим бўлиб юрар экан. 1. Муаммо шундаки у ерда доим нарсаларини унутиб қолдиради. Баъзида ўртоқларим зирагимни ечиб олди дейди, баъзан кийимларини ҳам бошқаси адашиб кийиб олса айтолмасдан келаверади. Ҳар куни такрор ва такрор пишиқроқ бўл дейман, негадир буни уддалай олмаяпти. Қандай йўл тутсам экан?\n2. Қизимни Аллоҳ насиб этса 6 ёшдан мактабга беришни режалаштиряпмиз. Хотираси мустаҳкам. Қуръондан ҳам кичик суралар ва зикрлар, дуолар ва Пайғамбаримиз с.а.в ҳаётлари ҳақида турли маълумотларни ёдлаган. Бунга муносабатингиз? Жавоблар учун катта раҳмат! Фаолиятингизни Аллоҳ барака ила ризқлантирсин!\nҚизингизнинг бундай ҳолати ўзингизнинг ёшлигингиздаги ҳолатингиз бўлса керак. Боғчадаги психолог билан суҳбатлашинг ва маслаҳатига риоя қилинг. Ёнғоқ, магиз, туршак ҳамда витаминли сабзавот ва мавалар кўпроқ беринг.Турли лего ва ақлни чархловчи ўйинчоқлар олиб беринг ва ўзингуз ҳам қизингиз билан шуғулланинг. Бундай қизлар кейинчалик пишиқ, ғайратли бўладилар.\n2.Фарзандингизни 6 ёшдан мактабга беришингизни маслаҳат бермаймиз. Сабаби бола жисмонан ўқишга тайёр бўлмайди. Январ, феврал ойига келиб чарчаб қолади ва ўқигиси келмай қолиши жуда кўп кузатилган. Ҳар нарсанинг ўз вақти-соати яхши.


10:15 23 Феврал 2020\n17:18 08.11.2019 Ҳавола олиш\nЎтказилган текширувлар натижасида истеъмолчиларга етказиб берилган нефть маҳсулотларини автотарози орқали харидор ҳақидан уриб қолиш, нефть маҳсулотларини ўзлаштириш, қатор камомад ва ортиқчалик ҳолатлари аниқланди.\nТОШКЕНТ, 8 нояб - Sputnik. “Ўзнефтгазинспекция” томонидан республика бўйлаб назорат тадбирлари ўтказилиши давом эттирилмоқда, хабар бермоқда Энергетика вазирлиги матбуот хизмати.\nНавбатдаги текширув ишлари Пахта нефть базасида бўлиб, ушбу жамият томонидан нефть маҳсулотларини қабул қилиш, сақлаш, тарқатиш, кирим-чиқиш ҳисобининг юритилиши ўрганилганда жами 2,7 млрд. сўмлик манбаалар аниқланди.\nЖумладан, нефть маҳсулотлари сиғимларидаги маҳсулотнинг ҳақиқий қолдиғи билан ҳисобхона қолдиғи таққосланганда жами 300,0 млн. сўмлик 32,0 тонна камомад ҳамда 0,476 млн сўмлик 0,083 тонна ортиқчалик мавжудлиги аниқланди.\nЖорий йил мартдан-октябрга қадар истеъмолчиларга етказиб берилган нефть маҳсулотларини автотарози орқали харидор ҳақидан уриб қолиш ҳисобига 1 млрд 614 млн сўмлик 222,5 тонна нефть маҳсулотлари ўзлаштирилганлиги маълум бўлди. (Маҳсулот қиймати 2019 йил 10 октябрь ҳолатига бўлган ўртача биржа котировкалари асосида ҳисобланган).\nШу билан бирга берилган баёнотга кўра, жамиятдаги 26-сиғимда сақланаётган 111 468 кг миқдордаги мойнинг сифати ГОСТ 8581-78 талабига мувофиқ эмас, яъни маҳсулот сифатсиз деб топилган. (Маҳсулот қиймати 2019 йил 7-11 октябрь ҳолатига бўлган ўртача биржа котировкалари бўйича 828,8 млн сўмни ташкил қилади).\nАҳолига хизмат кўрсатиш ва савдо билан боғлиқ ҳолатларда ҳам камчиликлар қайд этилди. Текширув давомида нефть маҳсулотларининг истеъмолчиларга етказиб берилмаганлиги қайд этилди. Ҳудудга кираверишдаги автомобиль тарозилари қасддан ўзгартириб қўйилган ҳамда автоцистерналар оғирлиги 140 килограммгача камайтириб кўрсатилган.\nНатижада, сўнгги ярим йил ичида қарийб 222,5 тонна турли хилдаги нефть маҳсулотлари истеъмолчиларга етказиб берилмай ўзлаштирилгани аниқланди.\nАйни пайтда пахта нефть базасининг фаолиятини текшириш ҳуқуқни муҳофаза қилувчи органлар иштирокида давом этмоқда. Текширув натижасида ҳужжатлар тегишли органларга топширилди.


Rogaine foam 5% / РЕГЕЙН 5% КЎПИГИ\n09:00 дан 22:00 гача (Хар куни)\nСоғлик учун x-lab.uz\nMinoxidil / Миноксидил 5-15% эркаклар учун\nАЁЛЛАР УЧУН МИНОКСИДИЛ 2%\nДермароллер / Мезороллер\nКошлар ва киприклар учун воситалар\nСоч устириш учун воситалар\nСоч учун витаминлар\nСоч учун камуфляж\nЭкстрактлар ва мойлар\nБош сахифа » Minoxidil / Миноксидил 5-15% эркаклар учун » Rogaine foam 5% / РЕГЕЙН 5% КЎПИГИ\nНарх: 790.000 сум\nСотиб олиш Алоқа\nИзохлар:0 | Шхрх ёзинг\nШарх Шархлар (0)\nРЕГЕЙН 5% КЎПИГИ ТОШКЕНТДА\nРегейн дунёдаги биринчи патентланган калликни даволаш учун минкосидил асосидаги восита. Регейн –сочларни даволашда миноксидил қўллашнинг бошида турган компания.\nҚолган барча препаратлар дженериклар ҳисобланади (Дженерик –бозорга кейинроқ чиқарилган ўхшаш восита)\nРегейн кўпиги сочларни тиклаш учун аъло восита. Лекин лосьон ва кўпик ўртасидаги фарқ нимада?\nЛосьон ўз таркибида пропиленгликольга эга– муҳим эмас улар эркакми ёки аёлми 30% одамларда, у қаттиқ қичишиш кўринишидаги аллергик реакцияни келтириб чиқаради.\nРЕГЕЙН Лосьонидан себореяли дерматити бор инсонларга фойдаланиш тавсия қилинмайди. Себорея – ёғ безларидан кўп мой ажралиб чиқиши. Натижада: Бош териси ёғли, сочлар мойли, экземалар, бош терисида қичима, хуснбузар тошиши. Лосьон ёғли таркибга эга, бу эса аҳволни ёмон тарафга оғирлаштиради.\nКўпик –себореяли дерматитдан азоб чекаётган инсонлар учун сочларни тўкилишидаги кескин янги ёндашув.\nКўпикда ёғлик таркиби мавжуд эмас, тез қурийди, ва пропиленгликоль таркиби йўқ.\nРегейн кўпиги –бошқа касалликларни кучайтирмасдан соч тўкилишини даволашга қодир бўлган минкосидил асосидаги ягона восита.\nАллергиклар учун ўрнини алмаштириб бўлмайдиган восита. ЛОСЬОНга чидай олмаслик кузатилган одамларда – КЎПИК ҳақиқий қутқарувчи.\nРЕГЕЙН Кўпиги бош териси билан сингдирилиши сабабли фойдаланишда жуда қулай. Лосьондан фарқли равишда, кўпик ёғли изларни қолдирмасдан саноқли дақиқаларда қурийди.\n1 флаконнинг нархи\nҚазғоқ пайдо бўлиши\nРегейн кўпигини лосьон билан бирга ишлатиш мумкин. Масалан, кўпчилик фойдаланади, чунки у тез қурийди, бу ишлари билан нюансларсиз, ортиқча муаммоларсиз дарҳол йиғиштириниб чиқишга имкон беради. Лосьондан кечқурун уйқудан 2 соат олдин фойдаланиш керак. Лосьон кўпикка нисбатан сал яхшироқ таъсир қилади. ROGAINE Кўпиги–бу қичишишсиз, аллергик реакцияларсиз, қазғоқсиз ва ёғликсиз бош терсини қулай даволашдир.\nОгохлантириш: HTML қўллаб-қувватланмайди! Оддий матдан фойдаланинг.\nРейтинг: Ёмон Яхшини\nРасмда қўрган кодни киритинг:\nСизнинг ҳамма саволларингизга жавоб берамиз. Фойдали тавсиялар берамиз. Ҳар куни 10 дан 18 гача\nЕтказиш курьер орқали\nСочлар каллигига қарши воситалар курьер орқали етказиш Тошкент шаҳри бўйлаб\nТўловнинг ҳар хил турлари. Маълумотларни химо яқилиш учун энг зўр технологиялар яратиш\nБиз билан тежаш\nХаридорларга акция ва бонуслар. Скидкаларнинг накопительний тизими. Улгуржи ҳарид қилиш имконияти\nФақат текширилган етказиб берувчилар ва ишлаб чиқарувчилардан харид закупкалар\nИхтисослаштирилган интернет-дўкон миноксидил таркиблик препаратлар етказувчи етакчи брендлар Kirkland, PerfectHairSolution, DS Laboratories, MinoxidilMax. Биз сочлар тўкилиши ва калликка қарши воситаларни таклиф этамиз. Эркаклар ва аёллар сочи ўсиши учун воситалар. Кўпчилик препаратлар таркибида 2% дан 15% гача Миноксидил бор.\nЯнгиликлар обуна бўлиш\nУзбекистон. Тошкент. Яшнобод тумани. Элбек кучаси. Ориентир метро "Дустлик"\nБиз харитада турибмиз\nДори воситаси эмас. Мажбурий сертификация шарт эмас. Халқаро тиббиёт ассоциацияси FDA томонидан маъқулланган ва тестдан ўтказилган. Қўллашдан олдин мутахассис билан маслахатлашинг..\nVolos.uz —миноксидил асосидаги сочлар тўкилишига қарши воситалар © 2014


Тошкент шаҳар ҳокими: «Сизга бериладиган ерга ўша бечораларга уйлар қурганимиз яхшими ёки жимжимадор масжид қурганимизми?» | Azon.uz - Ахборот-таҳлилий портал\n12383 15:30 15.07.2018\n14 июль куни Тошкент шаҳар ҳокимиятида Тошкент шаҳар ҳокими ва тадбиркорлар, хорижий инвесторлар иштирокида “Тошкент шаҳрини ривожлантириш ва инвестицияларни жалб қилиш”га бағишланган очиқ учрашув бўлиб ўтди, дейилади Kun.uz нашри берган хабарда.\nТадбир икки босқичда ўтказилди. Биринчи босқичда Тошкент шаҳар ҳокими ҳар бир тадбиркор ва инвестор билан шахсан суҳбатлашди. Уларнинг лойиҳалари билан танишди. Керакли кўрсатмаларни берди.\nТадбирнинг иккинчи босқичи Тошкент шаҳрининг келажакдаги кўриниши акс эттирилган видеоролик билан бошланди. Шундан сўнг, шаҳар ҳокими йиғилган тадбиркорлар, инвесторлар ва туман ҳокимияти вакилларига ўз таклифларини билдириб ўтди.\nТадбир давоми савол-жавоб тарзида ўтди. Инвесторлар ва тадбиркорлар ўзларини қизиқтирган саволларга жавоб олишди. Бир инвестор шаҳар ҳокимига уларнинг компанияси Тошкент ҳудудида жуда катта масжид қурмоқчилигини айтиб, ер сўради. Бунга жавобан ҳоким:\n“Менда бир савол бор. Ҳозир кўчада, ахлатхоналарда, қутиларнинг ичида уйсиз яшаётган инсонлар бор. Сизга бериладиган ерга ўша бечораларга уйлар қурганимиз яхшими ёки жимжимадор масжид қурганимизми?”, - деб савол берди. Шунда тадбиркор уйсизларга уй қуриш лозимлигини айтди.


Театр маънавият ўчоғи!\n13.12.2021 11:26 366 Чоп этиш\nЖорий йилнинг 10-декабр куни Тиббиёт ходимларнинг касбий малакасини ривожлантириш Маркази (ТХКМРМ) ходимларининг Ўзбек Миллий Академик театрга ташрифи ташкил этилди. У ерда “Ўзгалар дарди” номли спектакл намойиш этилди.\nСпектакл ота-онанинг қадрига етиш, уларни ҳаёт эканлигида эъзозлаш, улар учун энг кераклиси – дийдор эканини унутмасликка чорлайди.\nШунга ҳамоҳанг миллий анъаналаримиз, урф-одатларимиз, халқимизнинг қон-қонига сингиб кетган меҳр-оқибат туйғулари ўз аксини топган.\n“Театр – бу ибратхонадир”, театрни маърифатпарвар Маҳмудхўжа Беҳбудий ана шундай атаган бўлса, бугун юртбошимиз, театрни маънавият ўчоғи, ижод аҳлини эса инсон қалбининг муҳандислари дея юксак таърифлайдилар. Инсон маънавиятини юксалтиришда театрнинг алоҳида ўрни бор. Дунёқарашни бойитадиган маънавий мавзулар ҳар соҳада илдамлаётган касб эгалари учун муҳим ўрин тутади, жумладан, шифокорлар учун ҳам.\nСпектакл қизиқарли ва мазмунли бўлиши билан бирга барча томошабинларга бирдек манзур бўлди.\nБиз ушбу ажойиб спектаклга ташриф буюриш имконияти учун, Марказимиз раҳбариятига, театрнинг саҳналаштирувчи жамоасига ҳам ташаккур билдирамиз!


“Vunderkind”: Акром Комилов: “Ред Булл Зальцбург” клубига ўтишга жуда яқин эдим”\nЛойиҳамизнинг иккинчи меҳмони “Бунёдкор” клуби ҳимоячиси Акром Комилов бўлди.\nУшбу мавсум “қалдирғочлар”нинг асосий футболчисига айланган Акром ўзи иштирок этган қитъа чемпионатлари, мундиаллар ҳақида гапириб берди.\n- Аввало болаликни эслаймиз. Қаерда туғилгансиз, болалик қаерда ўтган...\n- Мен Фарғона вилояти Қўқон шаҳрида туғилганман. 5 синфга қадар “Спартак” жамоаси мактабида шуғулланганман. Кейин Фарғона болалар футбол интернатида ўқишни давом эттирганман. Қўқон шаҳрида “Қурувчи” жамоаси мусобақа ўтказган. Ўшанда жамоам сафида ўзимни кўрсатган бўлсам керак мени “Қурувчи” академиясига таклиф қилишган. 6 йилдан буён шу жамоа шарафини ҳимоя қилиб келаяпман.\n- Нима учун айнан футбол? Илк мураббийингиз ҳақида гапириб беринг.\n- Дадам футболга жуда қаттиқ қизиқарди. Айнан дадам мени футболга олиб борганди. Бундан ташқари оиламизда азалдан футболчилар етишиб чиққан эди.\n- 2012 йил Эронда ташкил этилган Осиё чемпионатида ҳақида нима дея оласиз? Жамоамиз гуруҳдан қийинчилик билан чиқиб якунда чемпион бўлганди.\n- Осиё чемпионати гуруҳ босқичи биз учун оғир ўтган. Охирги турда ғолиб бўлсак кейинги босқичга чиқардик. Аммо Сурияга ютқазиб қўйганмиз, футболчиларнинг деярли барчаси майдоннинг ўзида йиғлаганди. Шу пайт нариги ўйинда Ҳиндистон сўнгги дақиқаларда гол уриб ҳисобни тенглаштиргани ва ўйин 2:2 ҳисобида тугагани ҳақида хабар келди. Бу эса Ўзбекистон чорак финалга чиққанини англатарди. Жуда қувониб кетгандик. Бизда имконият пайдо бўлгани учун барча йигитлар йиғилиб мана яратганинг ўзи бизга имконият яратиб берди энди мағлуб бўлишга ҳаққимиз йўқ деб айтгандик. Жанубий Кореяга қарши жуда яхши тайёрланиб ғалабага эришгандик. Ярим финалда мусобақа мезбони Эрон билан ўйнашимиз керак эди. Маҳаллий матбуот “Ўзбекистонни жуда ҳам кучсиз”, “Уларни 5:1 ҳисобида мағлуб этамиз” деган сарлавҳалар билан чиқиш қилганди. Биз эса майдонга тушиб Эрони таслим қилиб ким кучлилигини исботлаб қўйгандик. Финал эса жуда ҳам қийин бўлганди. Японияга қарши 120 дақиқа ўйнагандик. Йигитлар чарчашганди, аммо пенальтилар сериясига етиб олсак уларни мағлуб этишимизга ишонардик. Худога шукурки Осиё чемпиони бўлдик ва халқимиз олдида юзимиз ёруғ бўлганди.\n- 2013 йил БААда Ўсмирлар ўртасидаги Жаҳон чемпионати бўлиб ўтганди. Фаолиятингиздаги дастлабки мундиалдан қандай хотиралар қолган?\n- Жаҳон чемпионати жуда катта байрам ҳисобланади. Бу фақат жамоавий тўқнашувлар эмас, футболчилар учун ҳам катта имконият форуми ҳисобланади. БААга кетишдан олдин олдимизга ярим финалга етиб бориш вазифаси қўйилганди. Кўпчилик бизга ишонмаган, хатто гуруҳдан чиқа олишмайди деб тахминлар қилишганди. Гуруҳ босқичида кучли рақиблар билан ўйнаб 7 очко тўплаганмиз.\n- Гондурас билан ўйинда қизил карточка олгансиз...Ўша вазиятда нима бўлганди?\n- Рақиб ҳужумчиси қочиб кетганди, уни йиқитишга мажбур бўлгандим. Тўғриси нима қилаётганимни билмай ҳам қолгандим. Қизил карточкани кўриб жамоамга панд бериб қўйганимни англаб етгандим. Тан оламан менинг айбим туфайли Гондурасга ютқазиб қўйгандик.\n- 2014 йил октябрь ойида Мьянма давлатида бўлиб ўтган ёшлар ўртасидаги Осиё чемпионатини эсга оламиз.\n- Ўша мусобақада 1995 ва 1996 йилда туғилган энг кучли футболчилар қатнашишганди. Мьянмага кетишдан олдин финалга етиб боришга ва чемпион бўлишимизга ишонардик. Гуруҳда Индонезияга қарши баҳсда қийин ғалабага эришгандик. БАА ва Австралия билан ўйинларда ўзимизга етарли бўлган дуранг натижаларни қайд этгандик. Таиланд билан ўйинда ғолиб бўлсак мундиалга чиқардик. Вазифа бажарилган ва Жаҳон чемпионатига йўлланма олгандик. Сариқ карточкалари сони 2тага етгани боси КХДР билан ўйинда мен майдонга туша олмагандим. Юқоридан учрашувни томоша қилгандим. Рақиблар дарвозамиз томон 6та зарба беришган ва 5та гол уришганди. Бизнинг йигитлар эса жуда кўплаб имкониятлардан фойдалана олишмаганди. Футбол жамоавий ўйин, шу боис мағлубиятда фақат дарвозабонни айблаш нотўғри.\n- 2015 йил Янги Зеландияда ўтказилган ёшлар ўртасидаги Жаҳон чемпионати таассуротлари билан ўртоқлашинг. Янги Зеландия мундиални қандай ўтказди?\n- Мундиалга кетишдан олдин олдимизга ярим финалга чиқиш вазифаси қўйилганди. Янги Зеландия иқлимига мослашиш учун 10 кун олдин ушбу мамлакатга етиб боргандик. Тайёргарликлар жуда яхши савияда ташкил этилганди. Гуруҳдаги илк турда Гондурас билан ўйнаганмиз. Ўша ўйиндан олдин 1996 йилда туғилган йигитлар олдинги мундиалдаги мағлубият учун реванш олиш учун майдонга тушишганди. Афсуски рақиб 4:3 ҳисобида зафар қучганди. Иккинчи турда Германия билан ҳеч бўлмаса дуранг ўйнашни истагандик. Рақиб жуда кучли эканини билардик. Европа жамоаси йирик ғалабага эришганди. Сўнгги турда Фижини мағлуб этсак кейинги босқичга чиқиш имконияти пайдо бўларди. Биз 3:0 ҳисобида ғалаба қозониб нимчорак финалга чиққандик. Австрияга қарши баҳсда йигитлар жуда катта иштиёқда ўйнаб ғалаба қозонгандик. Чорак финалда Африканинг Сенегал жамоаси билан тўқнаш келгандик. Афсуски ҳимоядаги биттагина хато туфайли рақиб гол уриб ютиб кетганди. Ярим финалга чиқиш армон бўлиб қолганди.\n- Ўз вақтида сиз Австриянинг “Ред Булл Зальцбург” клубида кўрикдан ўтгансиз. Трансфер нима учун амалга ошмай қолган?\n- 2012 йилги ўсмирлар ўртасидаги Жаҳон чемпионатидан кейин 2013 йил менга Австриянинг “Ред Булл Зальцбург” клуби менга таклиф билан чиққанди. 10 кунлик йиғинда иккита ўртоқлик учрашувида иштирок этгандим. Ўзимнинг яхши томонларимни кўрсатишга ҳаракат қилдим. Академия директори, ёшлар жамоаси мураббийлари сени ўз жамоамизга қўшиб олишга ҳаракат қиламиз деб хаттоки 4 рақамли Комилов деб ёзилган футболка ҳам совға қилишганди. Ўзбекистонга қайтгач трансферим амалга ошмади, тўғриси нима учун бундан бўлганини билмайман.\n- Энди клубдаги фаолиятингизга ўтсак. Бу йил Осиё чемпионлар лигасида иштирок этдингиз... Умуман олганда “Бунёдкор” ҳақида нима дея оласиз.\n- Тошкентга, “Бунёдкор”га келганимда дастлаб академияда таҳсил олдим. Ўшанда Сергей Иванович Лушан бизнинг мураббийимиз эди. Бу мураббий қўл остида “Бунёдкор” асосий таркибида ўйнашни бошладим, ОЧЛда дебют қилдим. Ушбу мавсумда таркибимизда кўплаб ёшлар ўйнади, кейинги йил мана шу ёшларнинг тажрибаси ошади ва кейинги йил барча мусобақаларда ижобий натижаларга эриша оламиз деб ўйлайман.\n- Олдинда Қатардаги Осиё чемпионати турибди. Жамоамиз Олимпиадага чиқа оладими?\n- Олимпия терма жамоасига жуда кучли футболчилар йиғилишган. Бу жамоа Осиё чемпионатида ғолиб чиқишга қодир деб ўйлайман. Насиб қилса Ўзбекистон олимпия терма жамоаси Бразилиядаги Олимпиадага боради.\n- Шу пайтга қадар Дилшод Нуралиев, Равшан Ҳайдаров ва Сергей Лушан каби мураббийлар билан бирга ишладингиз...\n- Ҳар учала мураббий қўл остида ўзимнинг ёрқин томонларимни кўрсатишга интилганман. Улар менга имкон беришган мен эса уларнинг юзини ерга қаратмасликка интилганман. Дилшод Нуралиев ва Равшан Ҳайдаров билан терма жамоаларда ишлаганман. Сергей Лушан билан эса клубда бирга фаолият олиб боргандик.\n- Хориж футболидаги севимли клубингиз қайси?\n- Ёшлигимдан Италиянинг “Милан” клубининг ишқибозман. Келажакда яхши ўйнаб айнан “россонерлар” сафида ўйнашни орзу қиламан. Афсуски сўнгги йилларда “Милан”нинг ишлари юришмай қолди.\n- Павел Краловецни эслайсизми?\n- Йўқ. Тўғриси эслай олмадим.\n- Бу Гондурас билан ўйинда сизга қизил карточка кўрсатган ҳакам.\n- Расмини кўрсатганингизда эслаган бўлардим.\n- Суҳбат сўнггида мухлисларга тилакларингиз…\n- Оғир вазиятда ҳам бирга бўлган “Бунёдкор” клуби мухлисларига раҳмат айтиб қоламан. Бутун Ўзбекистон футбол мухлисларига эса севимли жамоалари доим ғалаба қозонаверсин дейман.


кино — Minbar\nКараев бор эди. Грузинларнинг руҳий қудратини бир-биридан истеъдодли кино ва театр режиссёрлари олиб чиқди. Қирғизлардан Чингиз Айтматов ўз ... одамларимиз характерида чапанилик бор. Лекин бу на адабиётимизда, на киномизда чиққан. Асарларимизда одамларимиз қўйдай ювош бўлиб қолган. Зора, ...\n15 июл 11:12 Мақолалар\nмухбири кинорежиссёр Зулфиқор Мусоқов билан ўзбек киночилигидаги конкрет муаммолар, кинодаги гуруҳбозлик, жамиятдаги ижтимоий масалалар ҳақида суҳбатлашди. ... ҳақида суҳбатлашди. – ОАВда, ижтимоий тармоқларда фаолсиз, ўзбек киночилигидаги муаммолардан тортиб баъзан ижтимоий масалаларгача ҳамиша ...\n18 июн 10:04 Янгиликлар\nкинорежиссёр Зулфиқор Мусоқов ўзбек бокс мактаби асосчиси Сидней Жексон ҳаёти ва фаолияти ҳақида бадиий филм ишламоқчи. Режиссёр филм сценарийсини ... ҳақида бадиий филм ишламоқчи. Режиссёр филм сценарийсини “Ўзбеккино” бадиий кенгашига топширган. Филмнинг хомаки номи: “Жексон ва унинг ...\n12 июн 16:24 Янгиликлар\nЯнги лойиҳа 10 ёки 12 қисмдан иборат бўлади. Спилбергнинг хоррор-сериали Quibi мобил дастури орқали тақдим этилади.\nОлим Давлатов: "Ўртамиёна жамиятнинг кинолари ҳам ўртамиёна бўлади"\n24 апр 11:42 Мақолалар\nфильмлар ишланмаётгани ва ўзбек киноси ўз томошабинини йўқотгани ҳақидаги баҳслар тугамайди. Minbar "Ўзбеккино" миллий агентлиги кинолойиҳаларни тематик режалаштириш, фильмларни ... ва лицензиялаш бошқармаси бошлиғи Олимжон Давлатов билан ўртамиёна киносанъат, фильмлардаги мафкура ва "википедиячи" сценаристлар ҳақида, ...\nМедиаарбоблар телевидениедаги цензурага қарши чиқишди\n13 мар 13:52 Янгиликлар\nТВда киноларнинг “қайчиланаётгани” журналист ва актёрларда эътироз туғдирмоқда. Хусусан, Ўзбекистон халқ артисти Гулчеҳра Жамилова йил фильмларига ... халқ артисти Гулчеҳра Жамилова йил фильмларига бағишланган киноконференцияда телевидениеда айрим фильмлар ўзбошимчалик билан “қайчиланаётгани”дан ...\n5 мар 15:38 Янгиликлар\nижодий марказини яратишга келишиб олдик. Бунга кўра Ўзбекистонда кино ишлаб чиқаришни ривожлантиришга кўмак берамиз, кино соҳасида кадрлар ... муҳим? Марказда Кинематография институти мутахассислари томонидан киноасар ишлаш бўйича машғулот олиб борилади, киночиликдаги янги тенденциялар ...\n“Берлин-Оққўрғон” фильми “Ника” мукофотига номзод бўлди\n2 мар 12:28 Янгиликлар\nкиноакадемиясининг “Ника” мукофотига номзодлар рўйхати эълон қилинди. Номзодлар орасида Зулфиқор Мусоқовнинг “Берлин-Оққўрғон” фильми ҳам бор. ... Кристина Корубко ижро этган. Пост-совет ҳудудида "Ника" энг нуфузли киномукофотлардан ҳисобланади. “Берлин-Оққўрғон” Мусоқовнинг “Ника” мукофотига ...\n21 фев 14:11 Мақолалар\nтанқид қилиб келинаётган ўзбек киноси 2019 йили яхшиланиши мумкин. “Ўзбеккино” миллий агентлиги йил бошида 2019 йил учун кинолойиҳалар танловини эълон қилди. Эълонга кўра бу ... 30 та мультипликацион, 10 соатли қисқа метражли ва юмористик киножурнал ишлаб чиқариш режалаштирилган. Ўзбекистонда соҳалардаги йўналишларни ...


Ўзбекистонда коронавирусга чалинганлар 187 нафарга етди - Hidoyat.uz\nЎзбекистонда коронавирусга чалинганлар 187 нафарга етди\nАсосий саҳифа Янгиликлар Ўзбекистон янгиликлари Ўзбекистонда коронавирусга чалинганлар 187 нафарга етди\nЧоп этилди Aprel 2, 2020 Ўзбекистонда коронавирусга чалинганлар 187 нафарга етдиda fikr bildirishni o'chirish\nАйни вақтгача Ўзбекистонда коронавирус инфекцияси аниқланган шахслар сони 6 тага ошиб, 187 нафарни ташкил этмоқда.\nРЕСПУБЛИКА МАХСУС КОМИССИЯСИ АХБОРОТИ\nЎзбекистон Афғонистонга инсонпарварлик ёрдамини жўнатди\nДунёдаги энг қисқа ва энг узун рўза даври\nРамазон ойи кейинги ҳафтадан бошланади. Al Jazeera веб-сайтининг хабар беришича, …\nДин йўлидаги тирик жафокаш\nБисмиллаҳир Роҳманир Роҳийм. Аллоҳ таолога битмас-туганмас ҳамду санолар бўлсин. Пайғамбаримизга …\nКИМЛАР РЎЗА ТУТМАСЛИГИ МУМКИН?\nБисмиллаҳир Роҳманир Роҳим. Касал ёки мусофир кишилар, ҳомиладор ёки эмизикли …\nИхтилофнинг сабаби нима?\nИмоми Аъзам раҳимаҳуллоҳ ва бошқа фуқаҳолар (яъни, мотуридийлар ва ашъарийлар) …\nЮксак заковат тимсоллари\nЎзбекистонда барпо этилган меъморий иншоотлар жаҳон меъморчилиги йўналишларини ўзининг нодир …\nНАФСНИ РАМАЗОН РЎЗАСИГА ТАЙЁРЛАШ\nНафсни Рамазон рўзасига тайёрлаш усулларидан бири қуйидаги ҳадисда ўз аксини …\nДинимиздаги туш кўришга алоқадор ҳукмларни баён қилсангиз?\nБисмиллаҳир роҳманир роҳим.\nТушлар уч хил бўлади:\n– Аллоҳ таоло томонидан бўлган, таҳорат билан ётилганда тонгга яқин кўриладиган, ёрқин тушлар.\n– Шайтондан бўлган, аниқ эсда қолмайдиган, кайфиятни туширадиган, алаҳсирашга ўхшаш ёмон тушлар.\n– Касбига ёки қизиққан нарсасига таъаллуқли тушлар.\nПайғамбарлардан бошқа одамларнинг рост тушлари амал қилиниши шарт бўлган иш эмас, балки келажакдаги бирор яхшиликдан башорат бўлади, холос. Агар рост тушлар шариатга мос келса, амал қилиш мумкин, зид келса, қатъий амал қилинмайдиган ишдир.\nعَنْ أَبِي هُرَيْرَةَ رضي الله عنه أَنَّ رَسُولَ اللهِ صلى الله عليه وسلم كَانَ إِذَا انْصَرَفَ مِنْ صَلاةِ الْغَدَاةِ ، قَالَ: “هَلْ أُرِيَ أَحَدٌ مِنْكُمُ اللَّيْلَةَ رُؤْيَا؟” وَيَقُولُ: “إِنَّهُ لَيْسَ يَبْقَى بَعْدِي مِنَ النُّبُوَّةِ إِلاَّ الرُّؤْيَا الصَّالِحَةُ” (رَوَاهُ النَّسَائِي)\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам бомдод намозидан кейин: “Бу кеча бирортангиз (яхши) туш кўрдингизми? Мендан кейин фақат рост тушлар қолади”, дер эдилар”. Яъни, мендан кейин ваҳий бўлмайди, фақат рост тушлар мўминларга яхшиликлардан башорат бўлиб қолаверади.\nПайғамбаримиз алайҳиссаломни кўриш ҳам рост тушлардан ҳисобланади. Ҳаётда шайтон у зотнинг суратига кира олмагани каби, тушда ҳам суратларига кира олмайди.\nعَنْ ابْنِ مَسْعُودٍ رضي الله عنه قَالَ: أنَّ النَّبِيَّ صلى الله عليه وسلم يَقُولُ: “مَنْ رَآنِي فِي المَنَامِ فَقَدْ رَآنِي فَإِنَّ الشَّيْطَانَ لاَ يَتَمَثَّلُ بِي” (أخرجه البخاري والترمذي).\nИбн Масъуд розияллоҳу анҳудан ривоят қилинган ҳадиси шарифда Набий соллаллоҳу алаҳи васаллам: “Ким мени тушида кўрса, ҳақиқатда ўзимни кўрибди. Чунки шайтон менинг суратимга кира олмайди”, деганлар (Имом Бухорий, Имом Термизий ривояти).\nЁмон туш кўрган киши тушини бировга айтмаслиги ва тушнинг ёмонлигидан Аллоҳ таолодан паноҳ сўраши керак.\nعَنْ جَابِرٍ رضي الله عنه قَالَ: أَنَّ النَّبِيَّ صلى الله عليه وسلم يَقُولُ: “إِذَا حَلَمَ أحَدُكُمْ فَلاَ يُحَدِّثِ النَّاسَ بِتَلَعُّبِ الشَّيْطَانِ فِى الْمَنَامِ (رواه مسلم وابن ماجه)\nЖобир розияллоҳу анҳудан ривоят қилинади: “Набий соллаллоҳу алайҳи васаллам “Бирортангиз ёмон туш кўрса, шайтон у билан ўйин қилганини одамларга айтмасин” (Имом Муслим ва Ибн Можа ривояти). Бу ерда ёмон тушдан мурод одамни ғам-қайғуга соладиган тушлардир.\nعن عَبْدِ اللَّهِ بْنِ أَبِي قَتَادَةَ عَنْ أَبِيهِ قَالَ: قَالَ النَّبِيُّ صَلَّى اللَّهُ عَلَيْهِ وَسَلَّمَ: “الرُّؤْيَا الصَّالِحَةُ مِنْ اللَّهِ وَالْحُلُمُ مِنْ الشَّيْطَانِ فَإِذَا حَلَمَ أَحَدُكُمْ حُلُمًا يَخَافُهُ فَلْيَبْصُقْ عَنْ يَسَارِهِ وَلْيَتَعَوَّذْ بِاللَّهِ مِنْ شَرِّهَا فَإِنَّهَا لَا تَضُرُّهُ” (رَوَاهُ البُخَارِيُّ)\n“Рост туш Аллоҳдан, ёмон туш шайтондан. Бирортангиз қўрқинчли туш кўрса, чап томонига туфлаб қўйсин ва тушнинг ёмонлигидан (Аллоҳдан) паноҳ сўрасин. Шунда ёмон туш зарар қилмайди”. Яъни, ёмон туш кўрган киши чап томонга енгилгина туфлаб: “Эй, Роббим! Кўрган тушимни ёмонлигидан паноҳ сўрайман”, деб қўяди. Баъзи уламолар имкон бўлса ўрнидан туриб, таҳорат олиб, икки ракат нафл намоз ўқигани яна ҳам яхши, дейишган.\nТушни таъбирини сўрамоқчи бўлган киши, сўровчини яхши кўрадиган ёки олим кишига айтиши керак. Зеро, тушни нимага йўйса, ўшандай бўлади. Доим тушни яхшиликка таъбир қилиш керак. Ҳадисда келишича бир аёл уч марта келиб, Пайғамбаримизга: “Эрим тижорат билан кетган, ўзим ҳомиладорман, тушимда уйимнинг устуни синибди, ғилай бир бола туғибман”, дейди. Пайғамбаримиз соллаллоҳу алайҳи васаллам ҳар сафар: “Эринг сафардан қайтади, солиҳ бир фарзанд туғасан”, дер эдилар. Охирги марта Оиша онамиздан тушининг таъбирини сўраганда, унинг эри вафот этиши, фожир бир бола туғишини айтдилар, шунда Пайғамбаримиз алайҳиссалом:\n“مَهْ يَا عَائِشَةُ إِذَا عَبَرْتُمْ لِلْمُسْلِمِ الرُّؤْيَا فَاعْبُرُوهَا عَلَى خَيْرٍ فَإِنَّ الرُّؤْيَا تَكُونُ عَلَى مَا يَعْبُرُهَا صَاحِبُهَا”\n“Ҳай-ҳай, Эй, Оиша! Ундай дема! Мусулмон кишининг тушини таъбир қилсангиз, яхшиликка таъбир қилинг. Чунки туш эгаси қандай таъбир қилса, шундай бўлади ”, деганлар (Имом Дорамий “ҳасан” санад ила ривоят қилган).\nКўрмаган тушини кўрдим деб, тўқима туш айтиш шариъатимизда ёлғончилик яъни, гуноҳ саналади. Бу ҳақида Пайғамбаримиз соллаллоҳу алайҳи васаллам шундай дейдилар:\nعَنْ وَاثِلَةَ بْنِ الأَسْقَعِ يَقُولُ: قَالَ رَسُولُ اللهِ صَلَّى اللهُ عَلَيْهِ وَسَلَّمَ “إنَّ مِنْ أعْظَمِ الفِرَى أنْ يَدَّعِيَ الرَّجُلُ إلى غَيْرِ أبِيهِ أوْ يُرِيَ عَيْنَيْهِ ما لمْ تَرَيا ويَقُولَ على رَسُولِ الله ما لمْ يَقُلْ” (رَوَاهُ البُخَارِيُّ)\n“Энг катта бўҳтон – отаси бўлмаганни отам, деб даъво қилиш, кўрмаган тушини кўрдим, дейиш ва Аллоҳнинг Расули соллаллоҳу алайҳи васаллам айтмаган гапни айтди, дейишдир” (Имом Бухорий ривояти).\nБу мавзуда йўл қўйиладиган хатолар шуки, баъзилар шариъатга зид нарсани тушида кўриб, амал қилиб юради. Баъзида тушимда худо билан гаплашдим, деб пайғамбарликни даъво қилади. Баъзилар тонггача туш кўриб, кечгача уни одамларга айтиш, ё таъбирини излаш, ё сўраш билан кунни кеч қилади. Туш таъбири ёзилган китобларни излайди. Ваҳолангки, бундай китобларнинг аксарияти асоссиз, тўқима гаплардан иборат бўлади.\nАслида, туш ҳақидаги динимиз кўрсатмаларига амал қилиб, Ислом асослари, ҳалол-ҳаром, фарзу вожиб, суннатларни ўрганиш, амал қилиш бурчимиз, вазифамиз бўлади. Инсон туш кўргани учун савоб ҳам, гуноҳ ҳам олмайди, лекин, юқоридаги бурч ва вазифаларини бажармаса, гуноҳкор бўлади, сўралади. Зеро, улуғларимизнинг бир гапи бор: “Ўнгингда Аллоҳдан қўрқ, тушингдаги нарсадан қўрқма!”. Валлоҳу аълам.\nфатво ҳайъати. @diniysavollar\nБАНДАНИНГ АМАЛЛАРИ НЕЧА ХИЛ БЎЛАДИ?\nБисмиллаҳир роҳманир роҳим. Саволда зикр қилинган ҳукмлар (атамалар) асосан еттига бўлинади:\n1.Фарз 2.Вожиб 3.Суннат 4.Нафл 5.Мубоҳ. 6.Макруҳ 7.Ҳаром\n✔ Фарз – қатъий далилар билан собит бўлган амаллардир (масалан, исломнинг беш аркони каби). Фарз амаллар кўпайиш ва камайишни қабул қилмайди (масалан намозларнинг ракаатлари каби). Фарзга амал қилиш шарт. Фарзни инкор қилиш куфр, узрсиз тарк қилиш катта гуноҳ ва фосиқликдир. Энг катта савоб фарз амалларга берилади.\nФарз иккига бўлинади: фарзи кифоя ва фарзи айн.\n🔹Фарзи айн – ҳар бир киши ўзи қилиши лозим бўлган фарзлар, масалан, таҳорат, намоз каби.\n🔹Фарзи кифоя – жамоатдан бир неча киши бажарса бошқалардан соқит бўладиган, агар ҳеч ким қилмаса, ҳамма гуноҳкор бўладиган фарзлар, масалан, жаноза намози, Қуръонни тўлиқ ёд олиш каби.\n✔ Вожиб – фарз каби бажариш қатъий талаб қилинган, лекин далиллар фарзникидан кучсизроқ бўлган амаллар, масалан, фитр садақаси ва қурбонлик каби. Фарздаги каби қатъий билимни ифодаламагани учун вожибни амалий фарз ҳам дейилади ва уни инкор қилган кишини кофирга чиқарилмайди. Вожибни тарк қилган одам ҳам фосиқ бўлади.\n✔ Суннат – Пайғамбаримиз саллаллоҳу алайҳи васаллам ва хулафои рошидин (Абу Бакр, Умар, Усмон ва Али разияллоҳу анҳум)ларнинг тутган йўлларидир. Унинг ҳукми – фарз ёки вожиб бўлмасада бандадан уни бажариш талаб қилинади.\nСуннат иккига бўлинади: суннатул ҳуда (ҳидоят суннати) ва суннатуз-завоид (қўшимча суннатлар).\n🔹“Суннатул ҳуда” – Пайғамбаримиз саллаллоҳу алайҳи васаллам ибодат маъносида, Аллоҳ таолонинг розилиги учун доимий қилган амаллари. Уларнинг баъзилари бошқаларига қараганда кўпроқ таъкидланган бўлади, масалан, намозни жамоат билан ўқиш, азон ва иқомат такбирини айтиш каби. Бу суннатларнинг аксарияти исломнинг шиорлари бўлиб, бажарган савобга эришади, тарк қилган киши охиратда маломат ва итобга қолади\n🔹”Суннатуз-завоид” – Пайғамбаримиз саллаллоҳу алайҳи васалламнинг кийиниш, ўтириш, туриш ва таомланиш каби одатлари (бу ишлар ибодат ва қурбат сифатида қилинмаган). Уларга амал қилган киши савоб олади, тарк қилган киши гуноҳкор бўлмайди.\n✔ Нафл – қилса савоб, қилмаса гуноҳ бўлмаган амаллардир. Масалан, нафл намозлар каби. Нафл ибодатлар фарз ибодатлардаги нуқсонларни тўлдирувчи ҳисобланади. Баъзи уламолар “нафл” ўрнида мустаҳаб атамасини ҳам қўллашади. Мустаҳаб – Пайғамбаримиз саллаллоҳу алайҳи васалламнинг гоҳида қилиб, гоҳида тарк қилган ва салафи солиҳлар хуш кўрган амаллари. Уни “мандуб”, “адаб” ёки “фазилат” деб ҳам атайдилар. Баъзи уламолар уни суннатул ҳуда ва суннатуз-завоиддан паст даражада туради десалар, бошқа уламолар суннатуз-завоид мустаҳаб маъносидаги амалдир, деганлар. Мустаҳаб ҳам савобли амал бўлиб, уни тарк қилишни уламолар асло макруҳ деб билмайдилар.\n✔ Мубоҳ – қилинса ҳам, қилинмаса ҳам дуруст бўлаверади. Ундан киши савоб ҳам, гуноҳ ҳам топмайди. Қилиш-қилмаслик банданинг ихтиёридадир. Масалан, ҳалол таомларни ейиш, ҳалол ичимликларни ичиш, ўтириш, туриш, юриш ва зарарсиз сўзларни сўзлаш каби.\n✔ Макруҳ – қатъий бўлмаган далиллар билан ундан тийилиш талаб қилинган амал. Макруҳ амал иккига: макруҳи таҳримий (ҳаромга яқин) ва макруҳи танзиҳий (ҳалолга яқин)га бўлинади.\n🔹Макруҳи таҳримий – вожибни тарк қилишдан келиб чиқади. Уни қилмаслик билан савобга, қилиш билан эса гуноҳга эга бўлинади. Масалан, Ҳайит кунлари рўза тутиш каби.\n🔹Макруҳи танзиҳий – суннатни тарк қилишдан келиб чиқади. Суннат қанчалик такидланган бўлса, уни тарк қилиш шунча ҳаромга яқин бўлиб боради. Баъзи манбаларда “мустакраҳ” атамаси ҳам учрайди, у одобни тарк қилишдан келиб чиқади ва макруҳдан пастроқ даражада туради.\n✔ Ҳаром – тарк қилиш қатъий талаб қилинган амал. Ҳаромни тарк қилган савоб олади, амалга оширган гуноҳкор бўлади. Масалан, ноҳақ одам ўлдириш, одамзотга ва ҳайвонотга зулм қилиш, ғийбат қилиш каби ишлар.\nҲаром иккига бўлинади:\n🔹 қатъий далиллар билан собит бўлган ҳаром, у фарзнинг муқобилида туради. Яъни, уни тарк қилиш фарз даражасидаги амал.\n🔹 қатъий бўлмаган далиллар билан собит бўлган ҳаром, уни макруҳи таҳримий ҳам дейилади. У вожибнинг муқобилида бўлади. Яъни уни тарк қилиш вожиб даражасидаги амал (“Нурул анвор”, “Қамарул ақмар”, “Кувайт фиқҳ энциклопедияси” ва “Хошиятус Сунбулий” китоблари).\nМуҳими, мазкур амалларни бажариш ёки тарк қилишда ихлос, Аллоҳ таолонинг розилиги қасд қилиниши лозим. Шунда улар ибодат даражасига кўтарилади, ихлос бўлмаса, ибодатлар ҳам одатларга айланиб қолади. Валлоҳу аълам.\nНамоз қайси амаллар билан бузилиши мумкин? Илтимос, шуни тушунтириб берсангиз.\nНамозни қуйидаги амаллар бузади:\n– Намозда озми, кўпми дунёвий сўзни сўзлаш. Бу ҳолатда намозхон гарчи беихтиёр сўзласа ҳам намози бузилади;\n– Янглишиб бўлса ҳам салом бериш ёки саломга алик олиш;\n– Намозда еб-ичиш;\n– Намозхоннинг кўкраги қибладан бошқа томонга бурилиши;\n– Намоздаги бир рукнни бажариш асносида бир амални уч марта қилиш (масалан: кийимни тўғрилаш, қашиниш ва ҳоказо амаллар);\n– Ўзи эшитадиган даражада кулиш. Аммо ёнидаги шахс эшитадиган даражада кулса, таҳорати ҳам, намози ҳам бузилади;\n– Дунёвий ташвиш туфайли “уф” тортиш ёки “оҳ-воҳ” дейиш ёки йиғлаш. Аммо охиратни ўйлаб, жаннатдан умидвор бўлиб, дўзахдан қўрқиб йиғласа намози бузилмайди;\n– Узрсиз томоғини қириш ёки йўталиш (масалан: атайлаб йўталиш каби);\n– Акса уриб “Алҳамдулиллаҳ” деган кишига намоз асносида “Ярҳамукаллоҳ” дейиш;\n– Намозда туриб, бирор хабарга жавоб бериш. Бунда намозхон гарчи, Қуръон оятини ўқиб жавоб берган бўлса ҳам намози бузилади (масалан: “Фалончи вафот этди”, дейилса, намоз ўқиётган киши: “Инна лиллаҳи ва инна илайҳи рожиъун”, деб жавоб берса);\n– Таяммум билан намоз ўқиётган кишининг сувга қодир бўлиши;\n– Бомдод намозини ўқиш пайтида қуёшнинг чиқиши;\n– Такбири таҳримада “Аллоҳу акбар” лафзидаги “а” товушини чўзиш, яъни “Аааллоҳу акбар”, дейиш (бундан ташқари, “Акбар” лафзидаги “а” товушини чўзиб “Ааакбар” ва “ба” товушини чўзиб “Акбааар” дейиш ҳам намозни бузади)\n– Намоз ичида ўқиладиган сура ва дуоларни китобга қараб ўқиш;\n– Намознинг ичида одамлардан сўраладиган нарсани Аллоҳдан сўраб дуо қилиш (масалан: “эй Аллоҳ, менга кўп мол-мулк бер”, ёки “Фалонага мени уйлантир” дейиш каби). (Манба: “Мухтасарул виқоя” ва “Нурул изоҳ” китоблари). Валлоҳу аълам.\nАЁЛЛАРНИНГ МАСЖИДГА ЧИҚИШИ ҲАҚИДА\nБисмиллаҳир Роҳманир Роҳим. Аёллар фарз намозларни масжидга чиқиб, жамоат бўлиб ўқишларига Пайғамбаримиз соллаллоҳу алайҳи васаллам бир қанча шартлар билан рухсат берган эдилар. Масалан, хотин киши масжидга борганда эркакларга арашмаслиги, ўзига оро бериб, ҳушбўй нарса сурмаслиги каби шартлар қўйилган эди.\nАбу Ҳурайра разияллоҳу анҳудан ривоят қилинади: Расулуллоҳ соллаллоҳу алайҳи ва саллам: “Аллоҳнинг чўрилари(яъни хотин кишилар)ни Аллоҳнинг масжидларидан ман қилмангиз. Лекин улар (масжидга чиқсалар) хушбўйланмаган ҳолда чиқсинлар”, деганлар. (Имом Абу Довуд ривояти).\nБу ҳадисда эркак кишиларга аёлларнинг жамоат намозига чиқишидан қайтармасликларини буюриб, аёлларни бегона эркаклар эътиборини ўзига тортувчи барча омилларни қилишдан қайтармоқда.\nПайғамбаримиз соллаллоҳу алайҳи васаллам вафот этганларидан сўнг, Ҳазрати Умар розияллоҳу анҳунинг даврда аёлларни масжидга боришдан ман қилинди. Ўша даврда ҳаёт бўлган буюк саҳобалардан бирортаси ҳазрати Умарнинг ушбу қарорига эътироз билдирмади. Баъзи аёллар Оиша розияллоҳу анҳо онамизга: “Пайғамбаримиз даврларида ман қилинмаган нарса ҳозирга келиб ман қилинди” деган маънода шикоят қилганларида Оиша розияллоҳу анҳо онамиз шундай деганлар:\nلو أن رسول الله صلى الله عليه وسلم رأى ما أحدث النساء؛ لمنعهنَّ المسجد كما مُنعت نساء بني إسرائيل\n“Агар Расулуллоҳ соллаллоҳу алайҳи васаллам ҳам биз гувоҳи бўлаётган кейинги аёлларнинг ҳолатини кўрганларида, уларни худди Бани Исроил аёллари (масжидга чиқишдан) ман қилинганларидек, албатта, масжиддан қайтарган бўлар эдилар” (Имом Бухорий ва Имом Муслим ривояти).\nУламоларимизни фикрларича, Бану Исроил аёлларига ҳам бир вақт ибодатхонага боришга изн берилиб, кейинчалик улардан ношаръий ишлар, жумладан, масжидда эркакларга аралашиш содир бўлгандан кейин ибодатхоналарга боришлари ман қилинган.\nعن عبدِ اللهِ بنِ مسعودٍ رَضِيَ اللهُ عنه، عن النبيِّ صلَّى اللهُ عليه وسلَّم قال: “صلاةُ المرأةِ في مَخدعِها أفضلُ من صلاتِها في بيتِها، وصلاتُها في بيتِها أفضلُ من صلاتِها في حُجرتِها” (رواه ابو داود والبزار)\nАбдуллоҳ ибн Масъуд розияллоҳу анҳудан ривоят қилинади: “Набий соллаллоҳу алайҳи васаллам: “Аёл кишининг ҳовлисидаги намозидан уйдаги намози афзалдир. Унинг уйдаги намозидан ўзига хос хонасидаги намози афзалдир”, деганлар” (Имом Абу Довуд ва Имом Баззор ривояти).\nДемак, аёл киши намозни қанча бировни кўзи тушмайдиган жойда ўқиса, шунча яхши бўлиши таъкидланмоқда. Чунки аёл кўринадиган жойда намоз ўқиса номаҳрам кишиларнинг кўзи тушиб қолиши эҳтимоли бор. Оқибатда эса бошқа ношаръий ишларга эшик очилади.\nЮқорида зикр қилинган ва бошқа кўплаб далилларни ўрганган фуқаҳоларимиз қуйидаги фикрларни айтганлар:\nАллома Бадруддин Айний “Имом Абу Ҳанифа раҳимаҳуллоҳ ва баъзи буюк мужтаҳид имомлар фитна хавфи бўлмаган ҳолларда ёши қари аёллар бомдод, шом, хуфтон намозларига масжидга чиқишларига рухсат берганларини, кейинчалик фисқ-у фасод кенг тарқагани сабабли кейинги фақиҳлар ҳатто кампирларни ҳам ҳеч бир намозни, на тунги ва на кундузги намоз бўлсин, масжидда ўқишлари мумкин эмаслигини таъкидлашгани”ини айтган (манба: “Ал-Биноя шарҳул-Ҳидоя” китоби).\nЁш қиз ва жувонлар масжидга чиқиб, жамоат билан намоз ўқишини барча фақиҳлар бир овоздан ман қилганлар. Жумладан,\nАллома Алоуддин Косоний раҳимаҳуллоҳ бу ҳақида шундай дейди:\n“…Аёлларга намозни жамоат билан адо қилиш вожиб бўлмайди. Чунки аёлларнинг жамоат намозларига чиқишида фитна бордир” (“Бадоеъус-Саноеъ” китоби).\nМуҳаққиқ олим Мулла Али қори раҳимаҳуллоҳ бу масалани атрофлича баҳс қилиб, қуйидаги хулосани айтган:\nوالمختار: منع العجوز عن حضور الجماعة في جميع الأوقات فضلاً عن الشَّابة.\n“Ихтиёр қилинган гап шуки, барча намозларга нафақат ёш қиз, балки, кампирларни масжидга келишларидан ман қилинади” (“Фатҳу бобил-иноя” китоби).\nДемак, ҳанафий мазҳаби уламоларига кўра, аёллар хоҳ ёш, хоҳ қари бўлсин жамоат намозларида иштирок этишлари ҳамда жума ва ҳайит намозларига чиқишлари мумкин эмас.\nШуни эслатиб ўтиш лозимки, Ҳаж ва Умра зиёратига борган аёллар ўз маҳрамлари билан биргаликда у ердаги жамоат намозларда иштирок этишлари мумкин. Бу муборак икки ҳарамнинг ўзига хос фазилати сабаблидир. Шунингдек, бошқа юртлардан ёки вилоятлардан келган меҳмон аёллар ўзимизнинг масжидларимизга кириб, намоз ўқишлари учун эҳтиёж пайдо бўлиб қолса, эркакларга аралашмаган ҳолда, масжиднинг алоҳида жойида намозларини ўзлари адо этишлари мумкин. Валлоҳу аълам.\nКУРСИДА НАМОЗ ЎҚИШНИНГ ҲУКМИ\nБисмиллаҳир Роҳманир Роҳим. Намозда тик туриш фарз ҳисобланади. Узрсиз фарзни тарк қилиш билан намоз дуруст бўлмайди. Фиқҳий китобларимизда бемор кишининг намози ҳақидаги тартиб-қоидалар батафсил баён қилинган. Жумладан, “Фатовои Татархония” китобида шундай дейилади:\nوَإِنْ عَجَزَ عَنِ الْقِيَامِ وَقَدَرَ عَلَى الْقُعُودِ، فَإِنَّهُ يُصَلِّي الْمَكْتُوبَةَ قَاعِداً بِرُكُوعٍ وَسُجُودٍ، وَلاَ يُجْزِئُهُ غَيْرُ ذَلِكَ\nяъни: “Киши тик туришга қодир бўлмай, ўтиришга қодир бўлса, фарз намозларни ўтирган ҳолда рукуъ ва сажда қилиб ўқийди. Бундан бошқа суратда ўқиш жоиз эмас”.\nМашҳур ва мўътабар фиқҳий китобимиз яна бири “Мухтасарул виқоя”да шундай дейилган:\nإِنْ تَعَذَّرَ الْقِيَامُ لِمَرَضٍ حَدَثَ قَبْلَ الصَّلَاةِ أَوْ فِيهَا، صَلَّى قَاعِدًا يَرْكَعُ وَيَسْجُدُ. وَإِنْ تَعَذَّرَا مَعَ الْقِيَامِ أَوْمَأَ بِرَأْسِهِ قَاعِدًا إِنْ قَدَرَ، وَجَعَلَ سُجُودَهُ أَخْفَضَ مِنْ رُكُوعِهِ.\nяъни: “Намоздан олдин ёки унинг асносида пайдо бўлган беморлик сабабли киши тик туриб намоз ўқиши узрли бўлиб қолса, ўтирган ҳолда рукуъ ва сажда қилиб намоз ўқийди. Руку ва сажда ҳамда тик туриш узрли бўлса, ўтирган ҳолатида боши билан имо-ишора қилиб намоз ўқийди. Саждасини рукуъсидан пастроқ қилади”.\nТик туришга қодир киши намозга кириш такбирини тик туриб айтмаса, намози дуруст бўлмайди. Бу ҳақда “Бадоиъус саноиъ” китобида шундай дейилган:\nشَرْطُ صِحَّةِ التَّكْبِيْرِ أَنْ يُوْجَدَ فِي حَالَةِ الْقِيَامِ فِي حَقِّ الْقَادِرِ عَلَى الْقِيَامِ، سَوَاءٌ كَانَ إِمَامًا أَوْ مُنْفَرِدًا أَوْ مُقْتَدِيًا، حَتَّى لَوْ كَبَّرَ قَاعِدًا ثُمَّ قَامَ لاَ يَصِيْرُ شَارِعًا، وَلَوْ وُجِدَ الْإِمَامُ فِي الرُّكُوعِ أَو السُّجُودِ أَو الْقُعُودِ يَنْبَغِيْ أَنْ يُكَبِّرَ قَائِمًا ثُمَّ يَتْبَعُهُ فِي الرُّكْنِ الَّذِي هُوَ فِيْهِ، وَلَوْ كَبَّرَ لِلْاِفْتِتَاحِ فِي الرُّكْنِ الَّذِيْ هُوَ فِيْهِ لاَ يَصِيْرُ شَارِعًا لِعَدَمِ التَّكْبِيْرِ قَائِمًا مَعَ الْقُدْرَةِ عَلَيْهِ .\nяъни: “Тик туришга қодир бўлган имом учун ҳам, ёлғиз намоз ўқиётган одам учун ҳам, иқтидо қилган одам учун ҳам намозга кириш такбирини айтишнинг шарти – тик турган ҳолатда такбир айтишдир. Тик туришга қодир одам ўтирган ҳолида такбир айтиб, кейин турса, намозга кирган ҳисобланмайди. Имом рукуъ, сажда ёки қаъдада бўлса, намозга янги қўшилаётган одам такбирни тик туриб айтиб, кейин имомга эргашиши шартдир. Имом сажда ёки қаъдадалигида унга иқтидо қилган одам ўтириб олганидан кейин такбир айтса, намозга киришган бўлмайди, чунки у қиёмга қодирдир. Бу ҳақда Аллома Муҳаммад Амин Ибн Обидин шундай деганлар:\n(وَإِنْ قَدَرَ عَلَى بَعْضِ الْقِيَامِ) وَلَوْ مُتَّكِئًا عَلَى عَصًا أَوْ حَائِطٍ (قَامَ) لُزُومًا بِقَدْرِ مَا يَقْدِرُ وَلَوْ قَدْرَ آيَةٍ أَوْ تَكْبِيْرَةٍ عَلَى الْمَذْهَبِ،\nяъни: “Ҳасса ёки деворга суяниб бўлса ҳам тик туришга қодир бўлган киши имкон борича тик туриб намоз ўқиши лозимдир, гарчи бир оят ёки такбири таҳримани айтиш миқдорича бўлса ҳам” (“Раддул муҳтор” китоби).\nКурсига ўтириб намоз ўқишда яна насороларнинг ибодатхонасидаги ҳолатга ўхшашлик бор. Ваҳоланки, Расулуллоҳ саллаллоҳу алайҳи васаллам кўплаб ҳадиси шарифларида ибодатларда аҳли китобларга ўхшашдан қаттиқ қайтарганлар.\nДемак, шариатимизга кўра ерга ўтиришга қодир бўлади туриб, курсида ўтириб намоз ўқилишига рухсат берилмаган. Агар киши бирор узр туфайли тик туриб ёки ерга ўтирган ҳолатда намоз ўқишга қодир бўлмасаю, курсига ўтириб намоз ўқишга қодир бўлса, шундагина курсига ўтириб намоз ўқиши жоиздир. Масалан, жарроҳлик амалиётидан сўнг фақатгина курсида ўтириб ўқиш қулай бўлса, ана шундай мажбурий ҳолатлардагина бунга ижозат берилади. Шунда ҳам курсига ўтиришга эҳтиёжи бор узрли намозхонлар намоз арконларини тўла-тўкис адо этаолмаётганидан хижолат чекиб, олдинги сафларга эмас, бошқа намозхонларга халал бермасдан орқароқ ва чеккароқ жойларни танлашлари – айни исломий одобга риоя қилиш ҳисобланади.\nКурсида намоз ўқигувчи киши сафни текис қилишдек вожиб амални бажара олмайди. Сабаби – у сафдан олдинга ёки орқага ўтиб кетиши мумкин. Курсида ўтиргани учун сафдан орқароқда туриб, кейинги сафда турган кишининг сажда қиладиган жойини эгаллаб олиши ёки сафдаги ўрнини бўш қолдириб, сафдан олдинга чиқиб ўтириб олиши жоиз эмас. Бундан ташқари, курсида намоз ўқигувчи кишида тик туриб такбир айтиш, тик туриш каби бир қанча фарз амаллар бажарилмаётган бўлади. Ваҳоланки, намознинг гарчи битта фарзи ҳам шаръий узрсиз тарк қилинса, намоз дуруст бўлмаслиги барчамизга маълум.\nШуни ҳам билиш лозимки, Расулуллоҳ саллаллоҳу алайҳи васаллам, саҳобалар ва тобеинларнинг даврларида жангу жадаллар кўп бўлган. Урушда кимнингдир оёғи кесилган, кимнингдир бели синган ва ҳоказо жароҳатлар бўлган. Шундай бўлса-да, уларнинг бирорталари курсида ўтириб намоз ўқиганлари ҳеч бир ривоятда келмаган. Тик туришга қодир бўлмаганлари ерга ўтириб намоз ўқиганлар. Шунинг учун бирорта фиқҳий китобларимизда “Курсида ўтириб намоз ўқиш” деган боб киритилмаган. Сабаби – юқорида айтиб ўтилганидек, тик туриб намоз ўқишга қодир бўлмаганлар ўтириб ўқийди, ўтиришга қодир бўлмаганлар ётиб ўқийди.\nЮқорида баён этилган Ислом шариатининг ҳукмларига кўра, ерга ўтириб намоз ўқишга қодир бўлган киши курсида ўтириб намоз ўқиши дуруст эмас.\nПайғамбаримиз саллаллоҳу алайҳи васалламнинг тарихларидан барчамизга маълумки, У Зот умрларининг охирида қаттиқ бемор бўлдилар. Масжидга икки саҳобаи киромнинг ўртасида, уларга суяниб, муборак оёқлари ерга судралган ҳолатда чиқдилар. Мана шундай оғир ҳолатда ҳам ерга ўтириб, жамоат билан бирга намозни адо қилдилар. Бу ҳолат барчамизга дарс ва ибрат ҳисобланади. Валлоҳу аълам.\n© 2020 Hidoyat.uz - Сайт томонидан ишлаб чиқилди


Vitamin | Tarovat.uz\nBosh sahifa Vitamin\nМавсумий мевалар ғарқ пишадиган паллага ҳам етиб келдик! Мазаси тилни ёрадиган ўрик еяпсизми? Очлик хиссидан xалос этувчи, кўп миқдорда витамин ва микроэлементларни ўзида мужассам қилган, ка...\tBatafsil\nҲеч ўйлаб кўрганмисиз: нима сабабдан кўз липиллайди? Ҳаммаси асабдан, дейди шифокорлар ва уларнинг гапида жон бор. Шундай бўлса-да, кўз учишининг бошқа сабаблари ҳам йўқ эмас. Кўз толиқиши....\tBatafsil


ВАТАН — ШАЪНИ УЛУҒ, ҚАДР ҚИММАТИ БАЛАНДДИР — Zamaxshariy.uz\nВАТАН — ШАЪНИ УЛУҒ, ҚАДР ҚИММАТИ БАЛАНДДИР\nЎзбекларда фалончи ватанли бўлди, дейилганда ўша одам уй- жойли, бошпанали бўлди деган маънони билдиради. Хазрат Алишер Навоий Ватан тушунчаси она юрт, ўрин- туғулиб ўсган жой, маскан манзил маъноларида ишлатганлар. Шунингдек Ватан атамаси бадиий адабиётда кўчма маънода кўнгил мулкининг маскани тарзида хам қўлланилади. Ватан тушунчаси тарих давомида ижтимоий-иктисодий тараққиёт муносабти билан ўзгариб, кенгайиб, ривожланиб, бойиб келган. Масалан ибтидоий жамоа тузуми шаритида муаян қабила яшаган жой ўша қабиланинг ватани саналган. Жондош ва тилдош қабилаларнинг узвий иттифоқидан элат пайдо бўлган, элат яшаган худуд эл деб аталган. Масалан ўзбек халқ достонларида Чамбил эли ибораси кўп учрайди. Муайян худуд доирасида марказий бошқарувнинг пайдо бўлиши билан Ватан тушунчаси элат, яъни халқ ва давлат тушунчаларини узига камраб олган. Халкнинг тили, маданияти, иктисодий турмуши, рухий ва рухоний маърифий ва маънавий равнак топа бориши натижасида шу халкка мансуб кишилар орасида муштараклик шаклланади. Шундан келиб чиқиб айтсак, Ўзбекистон Республикаси ўзбек миллатининг ватанидир. Бу ўринда давлат ва она Ватан айни бир маънони ифодалайди, яъни Ўзбекистон Республикаси деганимизда Ватанимизни тушунамиз.\nPrevious Post:ВАТАН ТИНЧЛИГИ АБАДИЙ БЎЛСИН!!!\nNext Post:СОФ ИСЛОМИЙ ТУШУНЧАЛАРНИНГ ҒАРАЗЛИ МАҚСАДЛАРДА ТАЛҚИН ЭТИЛИШИ


Ўзбекистонда мошнинг янги тури етиштирилади - 17.01.2017, Sputnik Ўзбекистон\nЎзбекистонлик фермерлар жорий йилда Ҳиндистонга экспорт қилиш учун тажриба сифатида мошнинг Black Matre деб аталувчи янги турини етиштиришади 17.01.2017, Sputnik Ўзбекистон\n16:05 17.01.2017 (янгиланди: 16:12 17.01.2017)\n© Nuz.uzМош Black Matre\nЎзбекистонлик фермерлар жорий йилда Ҳиндистонга экспорт қилиш учун тажриба сифатида мошнинг Black Matre деб аталувчи янги турини етиштиришади\nТОШКЕНТ, 17 янв — Sputnik. Ҳиндистон экспорт мақсадида Ўзбекистонда мошнинг янги турини етиштириш таклифи билан чиқди, деб хабар берди "Ўзагроэкспорт" ташқи савдо компанияси.\nЎтган йили "Ўзагроэкспорт" АЖ Ҳиндистоннинг Shri Niwas Dall And Besan Mill, Green Field Agro, Avika Foods ва Eco Green Import&Export компаниялари билан мош етказиб бериш бўйича шартнома имзолаганди.\nМаҳсулот асосан Наманган, Самарқанд, Сурхондарё, Тошкент, Фарғона ва Хоразм вилоятлари томонидан юкланмоқда.\nЖорий йилнинг январь ойи биринчи ўн кунлигида "Ўзагроэкспорт" АЖ Ҳиндистонга 300 тоннадан ортиқ мош экспорт қилди. Компания ой охиригача яна 2 минг тонна мош экспорт қилишни режалаштирмоқда.\nЭслатиб ўтамиз, Ўзбекистонда 2016 йилда мева-сабзавот маҳсулотлари экспорти 2015 йилдагига нисбатан 38,3% — 818,5 минг тоннагача ошди. Хусусан, 120,2 минг тонна дуккакли экин маҳсулотлари экспорт қилинган.


Жаҳон 19:28 / 07.11.2019 2061\nЎсмирларга тунги вақт, иш кунлари ва байрамларда онлайн-ўйинлар ўйнаш чекланади. 18 ёшгача ўсмирларга иш кунлари 90 дақиқадан кўп онлайн-ўйинлар ўйнаш тақиқланади, байрам ва дам олиш кунлари эса 3 соатгача ўйнашга рухсат берилади.\nБундан ташқари, соат 22:00дан 8:00гача ўйинлар ўйнаш тақиқланади. Шунингдек, ўсмирлар ўйинлар ичидаги буюмларни сотиб олишига чеклов киритилади. Унга кўра, 8 ёшдан 16 ёшгача болаларга ўйинлардаги ҳисобрақамларини ойига 200 юандан (29 доллар), 16 ёшдан 18 ёшгача ўсмирларга эса 400 юандан (57 доллар) кўпроққа тўлдириш тақиқланади.\nБу чоралар Хитойдаги барча онлайн-платформаларда жорий қилинади.\nБундай қатъий чоралар киритилиши ўсмирларнинг онлайн-ўйинларга ружу қўйиши оқибатида ўқишда ўзлаштириши пастлиги ва уларда узоқни яхши кўролмаслик ривожланиши билан боғланган. Мансабдор шахслар янги чекловлар “балоғатга етмаганларнинг руҳий ва жисмоний саломатлигини ҳимоялашга” ёрдам беришига умид қилишмоқда. Бироқ, геймерлар ва уларнинг ота-оналари янги қоидаларга шубҳа билан қарашмоқда. Уларнинг фикрича, болалар ўйин ишлаб чиқарувчиларини ота-оналарининг маълумотларидан фойдаланиб алдай олишлари мумкин.\nТехнологик компаниялардан бирининг эгаси Янг Бингбеннинг фикрича, кўпчилик ўсмирлар ушбу чекловларни четлаб ўтиш йўлларини топа олишади ёки интернетга уланишни талаб қилмайдиган бир фойдаланувчили компьютер ўйинларини ўйнашга ўтиб кетишади. Унинг фикрича, болаларни ўйинлардан чалғитиш учун кўпроқ спорт майдончалари ва стадионлар қуриш лозим.\nАввалроқ Таиландда 17 ёшли ўсмир бир неча кун давомида компьютер ўйинларини тинимсиз ўйнаши оқибатида инсультга учраб, вафот этгани маълум қилинганди.\n11:00 / 22.05.2020 48754


Вазирлар Маҳкамаси қошида янги котибият ташкил этилгани ҳақида янги хабар - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n12:36 - Вазирлар Маҳкамаси қошида янги котибият ташкил этилгани ҳақида янги хабар\nВазирлар Маҳкамаси қарори билан Ўзбекистон Бош Вазири биринчи ўринбосарининг функционал вазифалари тўғрисидаги ҳамда Ҳудудларни Комплекс Ривожлантириш, Коммуникациялар, Қурилиш ва Уй-жой, Коммунал Хўжалиги Масалалари Котибияти тўғрисидаги низомлар тасдиқлангани хабар қилинди.\nБош Вазир биринчи ўринбосарининг фаолияти қуйидаги масалаларни ҳал этишга йўналтирилар эмиш:\n- ҳудудларни комплекс ижтимоий-иқтисодий ривожлантириш масалаларини ҳал этиш;\n- уй-жой, коммунал хўжалиги, экология ва атроф-муҳитни муҳофаза қилиш тизимини ривожлантириш;\n- муҳандислик-коммуникация ва йўл-транспорт инфратузилмасини, шунингдек транспорт коммуникацияларини модернизациялаш;\n- капитал қурилиш соҳасидаги ислоҳотлар ва пудрат ишлари дастурларининг изчил амалга оширилишини таъминлаш;\n- қурилиш ва архитектура соҳасидаги ишлар сифатини назорат қилиш.\nБош Вазирнинг биринчи ўринбосари мақомига кўра Ўзбекистон Ҳукуматининг аъзоси ҳисобланади ва Вазирлар Маҳкамаси Раёсати таркибига киради. У Вазирлар Маҳкамаси ва унинг Раёсати мажлисларида бевосита иштирок экан.\nКотибият Вазирлар Маҳкамасининг таркибий бўлинмаси ҳисобланармиш.\nКотибият фаолияти ҳудудларни ижтимоий-иқтисодий ривожлантириш масалалари бўйича Вазирлар Маҳкамасини, унинг Раёсатини, шунингдек Вазирлар Маҳкамасини ахборот-таҳлилий таъминлашга йўналтирар экан.\nКотибият ўз ваколатига кирадиган масалалар бўйича Бош Вазирнинг биринчи ўринбосарига бўйсунармиш, унинг фаолияти Вазирлар Маҳкамаси аппаратининг бошқарувчиси томонидан мувофиқлаштириб борилармиш.\nХуллас, шунақа янгликлар, шунақа хабарлар, дейди “Ҳаракат” мухбирлари. Кўрамиз, амалда бундай ишлардан нима фойда бўлади?


КУЧЛИ ПАРТИЯ — КУЧЛИ БОШЛАНҒИЧ ТАШКИЛОТДАН БОШЛАНАДИ - Ўзбекистон овози газетаси\nКУЧЛИ ПАРТИЯ — КУЧЛИ БОШЛАНҒИЧ ТАШКИЛОТДАН БОШЛАНАДИ\nАкрам АҲМЕДОВ, ҚОРАҚАЛПОҒИСТОН РЕСПУБЛИКАСИ, Бюджетдан ташқари пенсия жамғармаси Амударё туман бўлимидаги ЎзХДП бошланғич ташкилоти етакчиси:\n— Бошланғич партия ташкилоти фаолиятини жонлантириш, унинг аъзоларини партия юқори ташкилотлари, Олий Мажлис Қонунчилик палатасидаги фракцияси олиб бораётган ишлар билан яқиндан таништириш жуда муҳим аҳамиятга эга, деб ўйлайман.\nШу боис Ўзбекистон Халқ демократик партияси тизимида бошланғич ташкилотларга Марказий Кенгаш ходимлари, Олий Мажлис Қонунчилик палатаси депутатлари келиши, муҳим масалаларга бағишланган тадбирларни айнан бошланғич ташкилотларда ўтказиши тизимли равишда олиб борилмоқда.\n28 май куни бошланғич партия ташкилотимиз иши билан Олий Мажлис Қонунчилик палатасидаги ЎзХДП фракцияси аъзоси Назира Матяқубова яқиндан танишди. Партия аъзолари билан самимий суҳбатлашди. Депутатимиз бошланғич ташкилотимиз фаолиятини янада яхшилаш борасида бир қатор тавсиялар, маслаҳатлар берди. Партия аъзолари ўзларини қизиқтирган саволларга жавоб олишди.\nХусусан, тадбирда Бандлик дастури ижроси, касб-ҳунар коллежлари битирувчиларини иш билан таъминлаш, уларга яратилган имтиёзлар ҳақида сўз борди. Касб-ҳунар коллежлари ўқувчилари амалиётини самарали ташкил этиш, бириктирилган корхоналарда яратилган шарт-шароитларни ўрганиш масалаларида бошланғич ташкилотлар ҳам фаол иштирок этиши зарурлиги таъкидланди.\nМенинг назаримда бошланғич партия ташкилотига кўрсатилаётган эътибор партия аъзоларини янада фаоллаштиради. Бошланғич ташкилот ҳамда унинг етакчиси атрофида жипслаштиради. Кучли партия кучли бошланғич ташкилотдан бошланади.\nГулчеҳра РЎЗИЕВА, НАВОИЙ ВИЛОЯТИ, Навоий шаҳридаги ЎзХДП ҳудудий бошланғич ташкилоти етакчиси:\n— Муҳим тадбирлар, семинар-тренинглар айнан бошланғич партия ташкилотларида кўпроқ ўтказилиши мақсадга мувофиқ, деб ҳисоблайман. Бу жараёнда юқоридан қуйига эмас, қуйидан юқорига механизми ишлаши керак. Бошланғич партия ташкилоти етакчилари учун махсус ўқувлар ташкил этиш, сиёсатшунослар томонидан тавсиялар ишлаб чиқиш, бу борада жаҳон тажрибасини ўрганиш ғоятда зарур.\nҲар ойнинг охирги шанба куни бошланғич партия ташкилотимизда долзарб масалаларга бағишланган сиёсий ўқув ва семинар-тренинглар ўтказилиб келинмоқда.\nЯқинда бўлиб ўтган семинарда «Соғлом бола йили» Давлат дастури ижросини таъминлашда ЎзХДП ташкилотлари ва депутатлик корпуси олдида турган вазифалар муҳокама этилди.\nМутахассисларнинг аҳоли тиббий маданиятини ошириш, оилаларда соғлом турмуш тарзини тарғиб этиш, ёшларни турли зарарли иллатлардан асрашга бағишланган маърузалари эшитилди.\nБу борада ота-она, мактаб, маҳалла ҳамкорлигини изчил йўлга қўйиш юзасидан партия фаолларининг фикри тингланди. Ана шулардан келиб чиққан ҳолда, тарғибот гуруҳимиз режасига таклиф ва ўзгартиришлар киритилди.\nАбдусалим ҚУДРАТОВ, САМАРҚАНД ВИЛОЯТИ, Пахтачи туман «Зарафшон» маҳалла фуқаролар йиғинидаги ЎзХДП бошланғич ташкилоти етакчиси:\n— Маҳалла фуқаролар йиғинида 30 дан ортиқ партиямиз аъзолари истиқомат қилади. Бошланғич ташкилотимиз ўз фаолиятида халқ депутатлари туман Кенгашидаги партия гуруҳи билан ҳамкорликка алоҳида эътибор қаратмоқда.\nАйниқса, маҳалладошларимизни депутатлар ва ҳамкор ташкилотлар кўмагида оилавий тадбиркорликка жалб қилишга алоҳида эътибор қаратяпмиз. Хусусан, жорий йилда ҳудудимизда касаначилик, паррандачилик, балиқчиликни йўлга қўйиш эвазига 28 янги иш ўрни яратилди.\nШунингдек, бошланғич ташкилотимизда партия гуруҳи билан ҳамкорликда аҳоли мурожаатларини ўрганиш борасида катта тажриба тўпланган. Ўтган давр мобайнида фуқаролардан ички йўлларни таъмирлаш, ичимлик суви таъминотини янада яхшилаш, уй-жой коммунал хўжалиги масалалари юзасидан мурожаатлар тушди.\nМазкур масалаларни ҳал этиш мақсадида давлат ҳокимияти ва бошқаруви органлари раҳбарларига депутатлик сўровлари юборилди. Натижада мурожаатлар қисқа муддатларда ўз ечимини топди. 2014 йилнинг ўтган даври мобайнида ўнлаб километр ички йўллар таъмирланди, 4 маҳаллада ичимлик суви таъминоти яхшиланди.\nДемак, бошланғич ташкилот қанчалик кучли, ташаббускор бўлса, юқори партия ташкилотларини, маҳаллий Кенгаш депутатларини ҳаракатга келтиради, фаолликка ундайди. Энг муҳими, аҳолини ўйлантираётган масалалар жойида ўрганилади ва ўз вақтида бартараф қилинади.


"Аёллар қаноти" – фаолият самарадорлигига эътибор | Ўзбекистон "Адолат" социал-демократик партияси\n“Аёллар қаноти” – фаолият самарадорлигига эътибор\n4 Апрель, 16:43 • Бухоро вилояти, Сиёсий ўқув, Янгиликлар • 188 марта кўрилди • Комментариев к записи “Аёллар қаноти” – фаолият самарадорлигига эътибор нет\nЎзбекистон “Адолат” СДП Бухоро вилоят Кенгашида сиёсий ўқув ташкил этилди. Ўқувда партия вилоят, туман ва шаҳар Кенгаши ходимлари иштирок этишди. “Аёллар қаноти” – фаолият самарадорлигига эътибор” мавзусида ўтказилган ўқувни партия вилоят Кенгаши раиси Мақсуд Ҳамидов кириш сўзи билан очиб берди.\nТаъкидлаш ўринлики, “Аёллар қаноти” фаолияти самарадорлигини оширишга жуда катта эътибор қаратиб келинмоқда. Хусусан, партия вилоят Кенгаши “Аёллар қаноти” раиси Дилбар Ҳамдамова туман ва шаҳар Кенгаши “Аёллар қаноти” фаолиятига тўхталиб ўтди. Жумладан, партиянинг Жондор, Шофиркон, Ромитан, Бухоро туман Кенгаши “Аёллар қаноти” раисларининг партия билан ташкил этиладиган ҳар бир тадбирда фаол иштирокини юқори баҳолади. Айниқса, “Йилнинг энг фаол адолатчи аёли” кўрик-танлови туман босқичининг самарали ташкил этилишида ўз ҳиссаларини қўшиб келаётганликлари ҳам таъкидлаб ўтилди.\nШунингдек, ўқувда вилоят, шаҳар ва туман Кенгаши “Аёллар қаноти” томонидан ташкил этилган тадбирлар ва тарғибот ишларининг ҳисоботи партия вилоят Кенгаши раиси ўринбосари, вилоят Кенгаши “Аёллар қаноти” раиси Дилбар Ҳамдамова томонидан берилди. Хусусан, “Репродуктив саломатликни ҳимоя қилиш – соғлом ва барқарор оила гарови”, “Таълим даргоҳларида имкониятлар кенглиги ва тенглиги”, “Баркамол авлод – фақат соғлом ва мустаҳкам оилада шаклланади”, “Мустаҳкам оилани барпо этишда аёлларнинг етакчи роли” мавзуларида ташкил этилган тадбирларда оилада, соғлом фарзанднинг тарбиясида аёлларнинг ўрни ва роли тўғрисида фикрлар билдирилганлиги, баъзи муаммоли оилаларнинг ижтимоий аҳволининг ўрганганлиги таъкидланди.\nВилоят, туман ва шаҳар Кенгаши “Аёллар қаноти” томонидан тадбирларнинг ташкил этилганлиги аёлларнинг жамият ҳаётидаги ўрни ва ролини белгилайди, албатта. Аммо “Аёллар қаноти” фаолияти самарадорлигини янада ошириш ва кучайтиришга эътибор қаратиш лозимлиги таъкидланар экан, бу борада баъзи камчиликларнинг мавжудлиги тўғрисида ҳам фикр-мулоҳазалар билдирилди. Хусусан, Қоракўл, Олот, Ғиждувон ва Когон туман Кенгаши “Аёллар қаноти” фаолияти танқидий баҳоланди. Уларнинг сиёсий фаоллигини ошириш, ҳуқуқий маданиятини шакллантириш мақсадида сиёсий ўқувлар ташкил этиб бориш лозимлиги қайд этилди.\nБерилган барча саволларга тўлиқ ва батафсил жавоб берилди.\n“Аёллар қаноти” – фаолият самарадорлигига эътибор was last modified: Апрель 4th, 2018 by matbuot\n« Китоб – инсон учун энг яқин дўст Хоразмда “Саломатлик йўлида бирлашайлик!” лойиҳаси доирасида тиббий-кўриклар ташкил этилмоқда »


Гулнора Каримова: Ўзбекистонда баъзи қонунлар тадбиркорларни соғишга мўлжалланган\nЎзбекистон президентининг тўнғич қизи мамлакатда порахўрлик авж олганини тан олди.\n22 август куни Чирчиқда "Келажак овози 2013" деб номланган медиа-лагернинг очилишида 3 соат давомида ёш журналистлар билан савол-жавоб қилган Гулнора Каримова Ўзбекистонда давлат амалдорлари масъулият сезмаслигини кескин танқид қилди.\nХусусан, тадбиркорлар ҳаётининг қийинчилиги ҳақида гапирган президент қизи, "бизда тадбиркорлар, экспорт учун ишлаётган тадбиркорлар учун яратилган шароитлар, қонуности ҳужжатлар, йўриқномалар тадбиркорларни, қўпол қилиб айтганда, “соғиш”га мўлжалланган" дея таъкидлади.\nГулнора Каримованинг отаси, 23 йилдан бери мамлакатни бошқариб келаётган Ислом Каримов ҳукумати халқаро ташкилотларнинг Ўзбекистонда коррупция чуқур илдиз отгани тўғрисидаги танқидларини рад қилиб келади.\nГулнора Каримова тирикчилик учун мамлакат ташқарисига чиқиб кетган миллионлаб ўзбекистонлик меҳнат муҳожири масаласига ҳам тўхталди.\nБунга оид саволга жавоб берар экан, “Мен учун бу – оғриқли. Чунки чет элда, қайсидир муасассадан чиқаётганингда, ўз ватандошларингизни кўриб: “У бу ерда эмас, у ерда (Ўзбекистонда) ҳам ишласа бўлар эди-ку”, деган хаёлга борасан”, деди Каримова. Ўзбек ёшларининг 90 фоизи Ўзбекистонда ишлай олишига ишонишини ҳам қўшимча қилди президент қизи.\nГулнора Каримова "ҳар бир ўзбекистонлик ўз ватанида меҳнат қилишга ҳақли", деган фикрни билдирди.\nУч ой аввал Гулнора Каримованинг президент отаси чет давлатларда кўча супураётган ўзбекистонликларнинг “дангаса”, дея атаб улардан жирканишини айтган эди.


Мессининг терма жамоадаги муваффақиятсизликлари акс этган мультфилмни томоша қилинг (видео)\n4 июль, 2019, 09:30 1054\nТеглар:Лионель Месси | Аргентина\nУнинг "кетмони учмаяпти".\nBleacher Report портали Аргентина терма жамоаси сардори Лионель Мессининг Америка кубогидаги навбатдаги муваффақиятсизлигини акс эттирувчи Super Mario видеоўйини кўринишида махсус видеоролик тайёрлади.\nЭслатиб ўтамиз, “альбасетлар” кеча мусобақа ярим финалида мезбон Бразилияга 2:0 ҳисобида имкониятни бой бериб қўйишган эди. Қайд этиш лозимки, 32 ёшли Месси ҳозирча терма жамоаси сафида бирорта ҳам мусобақада ғолиб чиқа олмади.\nУЕФА Аргентинани Миллатлар лигасида иштирок этишга таклиф қилди


Лавров: Украина бўйича музокараларда айирмачилар иштирок этиши керак\nРоссия Ташқи ишлар вазири Сергей Лавров Украина шарқидаги бўҳронни юмшатиш учун ўтказиладиган халқаро музокараларда Россия тарафдори бўлган айирмачилар иштирок этиши кераклигини айтди. Лавров Женева шаҳрида янги музокаралар ўтказилишига қарши эмаслигини бироқ, Россия тарафдори бўлган айирмачилар қатнашмаса, муваффақиятга эришиш эҳтимолдан йироқ эканини урғулади.\n6 май куни Вена шаҳрида Европа Ташқи ишлар вазирлари кенгаши йиғилишидан кейин сўзлаган Россия Ташқи ишлар вазири Сергей Лавров Украина шарқидаги бўҳронни юмшатиш бўйича ўтказиладиган ҳар қандай халқаро музокараларда Россия тарафдори бўлган айирмачилар иштирок этиши кераклигини урғулади.\n- Биз Украинадаги ҳозирги бўҳрондан чиқишнинг йўли борлигига ишончимиз комил. Бу йўл фақат умуммиллий мулоқот, жумладан, конституциявий ислоҳотлар асосида топилиши мумкин. Бу йўл ҳам жануб, ҳам шарқ ва бошқа барча минтақалар ўртасидаги тўлақонли диалоглар асосида топилиши мумкин, дея баён қилди Россия Ташқи ишлар вазири.\nЛавров Украина ҳукумати мамлакат шарқидаги бўҳронни юмшатиш учун у ердан армия қисмларини олиб чиқиши кераклигини қўшимча қилди.\nУкраина Ташқи ишлар вазири Андрей Дешчица Женева музокараларида айирмачилар иштирок этиши кераклиги ҳақидаги Россиянинг талабини инкор қилди.\nВена йиғилишида қатнашган Дешчица 25 майга белгиланган президентлик сайлови арафасида Украина ички ишларига аралашмасликни Россиядан талаб қилди.\nАндрей Дешчица бу талаб Украинанинг янги музокаралар давврасида иштирок этиши учун аввалдан қўйган талаби эканини урғулади.\n17 апрел куни Женева шаҳрида АҚШ, Европа Иттифоқи, Украина ва Россия ўртасида эришилган келишувда Украинадаги ноқонуний ҳарбий гуруҳлар тарқатиб юборилиши ва ҳукумат биноларини эгаллаб олган айирмачилар ўз қуролларини топшириши назарда тутилган эди.\nКелишувга қарамай, Украина шарқида бўҳрон давом этмоқда. Украина ҳукумати 5 май куни Славянск шаҳри атрофида содир бўлган тўқнашувларда Россия тарафдори бўлган айирмачилардан 30 нафар ўлдирилгани, ҳукумат аскарларидан тўрт нафари ҳалок бўлганини билдирди.\nРоссия Ташқи ишлар вазири Сергей Лавров Украина ҳукумати мамлакат шарқидаги бўҳронни юмшатиш учун у ердан армия қисмларини олиб чиқиши кераклигини айтди.\nЛавров Украинада тинч фуқароларга армия қисмлари қарши қўйилган бир пайтда президентлик сайлови ўтказилиши “ғайриоддий ҳолат” эканини қўшимча қилди.\nЕвропа Ташқи ишлар вазирлари кенгаши йиғилиши бошланишидан олдин Британия Ташқи ишлар вазири Уильям Ҳейг Европа ташқи ишлар вазирлари Украинада 25 майга белгиланган президентлик сайловига Россия аралашмаслиги кераклиги ҳақида мужда йўллаши кераклигини урғулади.\nГермания Ташқи ишлар вазири Франк-Майер Штайнмайер сешанба куни кечкуран Россия ва Украина Ташқи ишлар вазирлири билан алоҳида-алоҳида учрашув ўтказишни режалаган.\nШтанмайер Украинадаги бўҳронни юмшатиш йўлидаги уринишда фаол иштирок этиб келмоқда.


Чехия бош вазири коррупцион жанжал туфайли истеъфога кетди\nЧехия Бош вазири Петр Нечас истеъфо берди. Нечаснинг бу қарорига унинг яқин ёрдамчиси коррупция ва одамлар ортидан жосуслик қилганликда айбланаётгани билан боғлиқ жанжал сабаб бўлди.\nЎтган ҳафта Чехия прокуратураси Нечас маъмуриятининг бошлиғи Яна Надёвани парламент вакилларидан пора олганлик ва разведка хизматига одамлар ортидан кузатув ўрнатишни буюрганлик айби билан ҳибсга олди. Махфий хизмат ходимлари, Надёва топшириғига кўра, жумладан, бош вазирнинг хотинини ҳам кузатгани айтилмоқда. Нечас ўтган ойда хотини билан ажрашаётганини эълон қилган эди.\nЧехия конституциясига кўра, энди бутун ҳукумат истеъфога чиқиши керак.\nЯнги ҳукумат тайинланиши учун иқтидордаги коалиция, мухолифат ва президент ўртасида музокаралар узоқ давом этиши башорат қилинмоқда.


[NAME] => Ҳомиладорлик пайтида цитрамон мумкинми?\n[~NAME] => Ҳомиладорлик пайтида цитрамон мумкинми?\nҲомиладорлик пайтида цитрамон қабул қилиш мумкинми?\nҲомиладорлик даврида ҳар қандай аёл соғлиғининг ёмонлашиши, босимнинг пасайиши ёки бош оғриғига дуч келиши мумкин. Цитрамон одатда бундай шароитларда самарали таъсир кўрсатади.\nБироқ, бу дори воситасини ҳомиладор аёллар қабул қилиши мумкинми?\nAксарият экспертларнинг фикрига кўра,  цитрамон ҳомиладор оналар, тўғрироғи, чақалоқ учун хавфли, шунинг учун уни ҳомиладорлик пайтида ишлатиш тавсия этилмайди. Бу айниқса, дастлабки уч ойликка тўғри келади.\nЦитрамон юмшоқ дори эмас, унинг таркибида кофеин, парацетамол, ацетилсалицил кислотаси (аспирин) мавжуд.\nҲомиладор аёллар учун цитрамоннинг энг хавфли компоненти ацетилсалицил кислотаси, яъни аспириндир. Aспирин тератоген таъсирга эга, яъни ҳомиланинг шаклланишига салбий таъсир қилади,  чақалоқнинг ривожланишида турли нуқсонлар ва аномалияларга олиб келиши мумкин. Бундан ташқари, аспирин қонни суюлтиради, бу қон кетишига олиб келиши мумкин, шунингдек, бачадон фаолиятини секинлаштиради, бу эса туғилишни сезиларли даражада мураккаблаштиради. Шунингдек, цитрамоннинг таркибида бўлган кофеин аспирин таъсирини кучайтириш учун мўлжалланган.\nЦитрамонни қабул қилиш қандай оқибатларга олиб келади:\nБиринчидан, ҳаётга мос келмайдиган патологиялар ва аномалияларнинг шаклланиши туфайли ҳомила тушиши мумкин.\nИккинчидан, бола турли хил физиологик ва психологик аномалиялар билан туғилиши мумкин.\nУчинчидан, туғиш жараёни жуда оғир ва узоқ муддатли бўлиши мумкин, шунингдек, бачадон қисқариши фаоллиги пасаяди. Бундан ташқари, цитрамонни қабул қилиш қон кетишига олиб келиши мумкин.\n[TIMESTAMP_X] => 17.02.2022 10:10:09\n[~TIMESTAMP_X] => 17.02.2022 10:10:09\n[ACTIVE_FROM] => 17.01.2022 14:30:00\n[~ACTIVE_FROM] => 17.01.2022 14:30:00\n[DETAIL_PAGE_URL] => /en/press/1/omiladorlik-paytida-tsitramon-mumkinmi/\n[~DETAIL_PAGE_URL] => /en/press/1/omiladorlik-paytida-tsitramon-mumkinmi/\n[CODE] => omiladorlik-paytida-tsitramon-mumkinmi\n[~CODE] => omiladorlik-paytida-tsitramon-mumkinmi\n[DISPLAY_ACTIVE_FROM] => 17.01.2022


Хом гапга пишиқ жавоб: Сақлаб қўйишгамас, эҳсон қилишга… - Hidoyat.uz\nХом гапга пишиқ жавоб: Сақлаб қўйишгамас, эҳсон қилишга…\nАсосий саҳифа Мақолалар Хом гапга пишиқ жавоб: Сақлаб қўйишгамас, эҳсон қилишга…\nЧоп этилди Avgust 10, 2019 Хом гапга пишиқ жавоб: Сақлаб қўйишгамас, эҳсон қилишга…da fikr bildirishni o'chirish\nБир шаҳзоданинг отасидан беҳаду ҳисоб молу мулк мерос қолди. Шаҳзода саховат қўлини очиб, мислсиз инъом-эҳсонлар билан лашкар ва фуқароларига совға-саломлар бера бошлади.\nБир куни шаҳзоданинг тадбирсиз, нодон ошналаридан бири унга насиҳатга киришиб, деди:\n– Ўтган подшоҳлар бу мол-дунёни зўр уриниш ва ҳаракатлар билан қўлга киритиб, ёмон кунда ярар, деб тўплаганлар. Бундай сахийлигингни бас қил, чунки кўплаб ҳодисалар олдинда-ю, душманлар эса ортдадирлар. Муҳтожликка тушган маҳалингда ночор қолиш дуруст эмасдир.\nБу сўз шаҳзодага ёқмади, у юзини тескари ўгириб, насиҳатгўйни танбеҳлашга буюриб деди:\n– Аллоҳ таоло бу молларни менга сақлаб қўйиш учун эмас, балки ўзим ейишим ва бошқаларга беришим учун бахш этгандир.


300 дан зиёд қопларга жойланган селитра манзилига етиб бормади\n300 дан зиёд қопларга ...\nБугунги кунда минерал ўғитларнинг ноқонуний савдоси билан шуғулланаётган “уддабурон”лар тўғрисида кенг жамоатчиликка қатор тарғибот ишлари амалга ошириб келинишига қарамасдан, ҳанузгача бу каби қонунбузарликлар учраб турибди.\nХусусан, куни кеча Қашқадарё вилоят божхона бошқармаси Контрабанда ва божхона қонунчилиги бузилишига қарши курашиш бўлими ходимлари томонидан вилоят ҳуқуқни муҳофаза қилувчи органлари вакиллари билан ҳамкорликда Муборак туманида тезкор тадбир ўтказилди. Тадбир давомида, “Қарши-Хоразм” йўналишида ҳаракатланаётган фуқаро Ш.М. бошқарувидаги “ISUZU” русумли юк автомашинаси тўхтатилиб, холислар иштирокида кўздан кечирилди.\nНатижада, фуқаро Ш.М. автомашина юкхонасида тегишли ҳужжатлари бўлмаган 308 дона полиэтилен қопларда жами оғирлиги 15,4 тонна бўлган аммиакли селитра минерал ўғитларини ҳеч қандай ҳужжатларсиз, ноқонуний равишда олиб кетилаётганлиги фош этилди.


“Уфа” мухлислари Ўруновни февраль-мартнинг энг яхши футболчиси деб топди - 31.03.2021, Sputnik Ўзбекистон\nТОШКЕНТ, 31 мар — Sputnik. Россиянинг “Уфа” футбол клуби мухлислари Остон Ўруновни февраль-март ойларидаги энг яхши футболчиси деб топди. Бу ҳақда клуб матбуот\nТОШКЕНТ, 31 мар — Sputnik. Россиянинг “Уфа” футбол клуби мухлислари Остон Ўруновни февраль-март ойларидаги энг яхши футболчиси деб топди. Бу ҳақда клуб матбуот хизмати хабар қилмоқда.Ўзбекистонлик ҳужумчи номзодига сўровда иштирок этганларнинг 45 фоизи овоз берган.“Остонни Уфа”га қайтгандан кейинги биринчи унвон билан қутлаймиз ва янада кучлироқ бўлишини тилаймиз”, - дейилган хабарда.20 ёшли ўзбекистонлик футболчи февраль-март ойларида 1 та голли узатмани амалга оширган. Шунингдек, 12 марта тўпни тутиб олган, 29 марта рақибни алдаб ўтган ҳамда 86 фоиз аниқ узатмани ўз ҳисобига ёздирган.Иккинчи ўринни клуб ҳужумчи Тимур Жамалетдинов эгаллаган. Дарвозабон Александр Беленов учинчи ўринда қайд этилган.\n© FC Ufa / Футбольный клуб "Уфа"Матч "Уфа" - "Локомотив"\n© FC Ufa / Футбольный клуб "Уфа"\nЎзбекистонлик ҳужумчи Остон Ўрунов номзодига сўровда иштирок этганларнинг 45 фоизи овоз берган.\nТОШКЕНТ, 31 мар — Sputnik. Россиянинг “Уфа” футбол клуби мухлислари Остон Ўруновни февраль-март ойларидаги энг яхши футболчиси деб топди. Бу ҳақда клуб матбуот хизмати хабар қилмоқда.\nЎзбекистонлик ҳужумчи номзодига сўровда иштирок этганларнинг 45 фоизи овоз берган.\n“Остонни Уфа”га қайтгандан кейинги биринчи унвон билан қутлаймиз ва янада кучлироқ бўлишини тилаймиз”, - дейилган хабарда.\n21 Феврал 2021, 10:17\n20 ёшли ўзбекистонлик футболчи февраль-март ойларида 1 та голли узатмани амалга оширган. Шунингдек, 12 марта тўпни тутиб олган, 29 марта рақибни алдаб ўтган ҳамда 86 фоиз аниқ узатмани ўз ҳисобига ёздирган.\nИккинчи ўринни клуб ҳужумчи Тимур Жамалетдинов эгаллаган. Дарвозабон Александр Беленов учинчи ўринда қайд этилган.


"Жойингиз жаннатдан бўлсин бобожон, фарзандларингиздан рози бўлинг!" - BBC News O'zbek\n"Жойингиз жаннатдан бўлсин бобожон, фарзандларингиздан рози бўлинг!"\n2 сентябр 2016 йил ўзбекистонликлар ҳотирасида муҳрланиб қолади.\nШу кун кечки соат 21:45 Ахборот дастурининг эфирга узатилган махсус сонида мамлакат президенти Ислом Абдуғаниевич Каримов вафот этганини эълон қилди.\nДеярли расмий ҳабар билан бир вақтда марҳум президентнинг кенжа қизи Лола Каримова-Тиллаева ўзининг Фейcбук ва Инстаграм ижтимоий тармоқлардаги саҳифасига "У бизларни тарк этди" дея хабар қолдирган.\nИжтимоий тармоқларда ҳақиқий портлаш юз берди. Ўзбекистонга оид ҳеч қандай маълумот бу даражада муҳокама қилинмаган эди.\nҚандайдир 10 дақиқалар ичида Лола Каримова-Тиллаева тарафидан қолдирилган ҳабар 1000 маротаба бўлишилди (share) ва изоҳланди.\nАксарият фойдаланувчилар президент оиласига таъзия билдириб, сабр тилашган.\nТелеграм мобил илова дастури орқали гуруҳларда президентни оҳирги сафарга кузатмоқчи бўлганлар 3 сентябр тонг соат 05:00 маросимга йиғилишни келишиб олдилар.\nҲақиқатдан ҳам пойтахтнинг президент жасади олиб ўтилиши кутилган кўчалари саҳардан турли миллат вакилларидан ташкил топган халқ билан тўлди.\nОдамлар Буюк Ипак Йўли кўчасидан Тошкент аэропортигача бўлган йўл икки тарафига чизиқ бўлиб тизилдилар.\nМайит ортилган автомобил юриб борар экан айримлар кўз ёшларини тия олмадилар. Машиналарга гуллар сочилди.\n"Жойингиз жаннатдан бўлсин бобожон," "Фарзандларингиздан рози бўлинг," "Тинчлик учун раҳмат," дея дуолар қилишди. "Пусть земля будет пухом," деб айтишди русий забонлар. (Изоҳлар таҳрирсиз берилмоқда)\nMaksuda Raimova: "Жоним отажоним. Жойлари жаннатда булсин."\n"Оллохим мухосабаларини осон килсин! Сафарлари бехатар булсин! Жойлари ЖАННАТ да булсин!" degan Sadriddin Mamadaliev\nҚўшни давлат фуқаролари ҳам ҳамдардлик билдирдилар "Сабрлик тилайман ўзбек оғалар. Қирғизис ҳалқи сизлар билан ҳамдард . Жаткан жери жайлуу болсун," деган Sadriddin Mamadaliev\nШирин Меликова "Tojik halqi sizlar bilan hamdard! Худо рахматаш кунад"\nZilola Nurova "Дунёдаги энг истарали, нурли юзли Президентимиз ИСЛОМ КАРИМОВ! ОХИРАТИНГИЗ ОБОД БУЛСИН, ЖОЙИНГИЗ ФИРДАВС ЖАННАТДА БУЛСИН! ОМИН!"\n"Москвага бош эъгмаган ягона инсон эди! Чиройлик кетди," дейди Қозоқистонлик Ali Turkbay\n"Иманды болсын" дейди яна бир Қозоқистонлик Жантас Умбетов\nAkram Haydarov "Ман бир Тожикистон республика фукороси сифатида,Бутун Узбекистон халкига,ТАЗИЯМДИ билдимокчиман!!!Аллох оила аъзоларига ва бутун денёдаги УЗБЕКларга сабр берсин!!! ИСЛОМ АБДУГАНИЕВИЧ КАРИМОВ! У Киши бир дунё лидери!!!"\nVilo Tonko: Балки бундай савол беришга сал ноқулай пайтдир. Лекин бизни тарк этган дадажонимиз ўрниларига Вақтича Президент Фазизафини Бажарувчи шахс бўладиган инсон ҳақида малумот деярли йўқ. Танишинг: Юлдашев, Нигматилла Тулкинович\nBaruh Aba Бош ва Юнус Обод прокуратурасида ишлаб юрган пайтларида жуда яҳши инсон эди. Кейинчалик Лавозими ошгандан сўнг алоқам узилган. Ҳозир қанақа эканлиги номаълум\nMaksud Khasanov Бу шунчаки теҳник ҳолат. Унинг сиёсий обрўси йўқ. бу инсоннинг вазифаси (бўлажак президент) сайловларни тайёрлаб ўтказиш. Яҳшиси бундан кегин ким келишини ўйланглар.\nКурбанов Полат Раҳматлик президент, ўз ваколат муддатлари тугаб бораётган бир пайтда Ўзбекистонни парламент республикасига айлантирмоқчи эди. 2010 йилда кониституcияга тегишлик ўзгартиришлар киритилган. Натижани энди кўрамиз.\nVilo Tonko Менимча яҳшиямки бу киши (силовик) кучишлатар тизимидан. Мана шундай мурракаб бир вазиятда, мамлакт ичидан ёки ташқарисидан туриб исён кўтаришга қаратилган потенcиал урунишларни бартараф эътиш учун қаттиқ қўллик таълаб этилади.\nШаазим Миноваров : Ислом Абдуғаниевич мисоли бир тоғ эдилар, халқ ва юрт учун тоғдек турдилар. Айтадиларки, вақт барча дардларни даволайди, лекин ушбу дард, ушбу йўқотишга буни тадбиқ этиб бўлмайди. Тоғдан қанчалар узоқлашсак, унинг маҳобатини шунчалар кўпроқ сезамиз. Мустақилликнинг дастлабки йилларида Президентимиз Давлат бошқарувининг ҳар қандай шароитда ҳам панд бермайдиган механизми тўғрисида орзу қилгандилар ва бундай механизмни яратдилар. У кишининг ҳақларига дуо қилиш ва ҳукуматимизнинг атрофида жипслашиб, осойишталикни сақлаш билан у Зотнинг ҳурматларини адо этган бўламиз. Раҳбаримизнинг оила аъзоларига ва халқимизга Яратган сабр берсин.\nnizamov mahmud fayziyevich : Оллоҳ раҳмат қилсин Отамизни! Бетакрор инсон эдилар. Ҳаммамизни қайғуга солиб кетдилар. Ҳеч бшлмаганда яна 10 йил биз билан ҳамнафас бўлганларида, ўзимни энг бахтиёр инсон, деб билардим. Афсус..\nAlisher Raufovich Mirbayzaev: Оллох рахмат килсин охиратлари обод булсин кабирлари курону нурга тулсин омин. Биз сизни жуда хам яхши курамиз оллох рози булсин бобо Ислом А К\nIlhom Rahmatullayev : Joyingiz jannatdan bo'lsin, qabringiz nurlarga to'lsin Yurtboshimiz otajonimiz. Siz doimo qalbimizda ABADIY va MANGU yashaysiz. Shu so'zlarni yozommanu ko'zimdan yosh tuxtamayopti. Otajonimiz Yurtboshimizni oila a'zolariga chuqur hamdardligimni bildiraman. Ming afsus…\nDilshod: Жойларингиз жаннатда булсин, охиратингиз обод булсин Отажоним!!!\nSayera Abdullaeva: "Энг кучли ва аклли сиесатчи, Узбекистонни бугунги киефасини яратган инсон бу Ислом Каримов. Унга таьзим киламан. Оллох мархаматига олсин. Омин!"\nГузаль Насреддиновна "Бизларга шундай гузал (хамма ма"нода) юртни яратиб бериб, узингиз бунданда гузал жаннатларга кетдингиз".\nFarhot Komolidinv "Ўзбек элининг суюб дода дея атаган, 25 йилдан зиёд фаровон турмушимизни таъминлаб турган буюк шахс ва дунёга зукко стретег, зийрак сиёсатшунос , бетакрор харизма сохиби хамда доно дипломат сифатида таниш илк Президентимиз Ислом Абдуғаниевич Каримов афсуски оламдан ўтди."


Пилиги тутатилган бомба\n09 декабр 2021, Тошкент вақти: 00:11\nАҚШ Давлат департаменти америкаликлар учун саëҳат қилиш тавсия этилмайдиган давлатлар рўйхатини ҳар йил ëзда янгилаб туради.\nАҚШ Давлат департаменти ўз фуқаролари учун саёҳат қилиш хавфли ҳисобланган мамлакатлар рўйхатини янгилади. Ўзбекистон яна 28 давлатдан иборат ушбу рўйхатда қолдирилди.\nЎзбекистоннинг ҳануз АҚШ фуқаролари ва ишбилармонлари учун саёҳат қилиш хавфли, деб қаралаётган давлатлар рўйхатида қолаётгани асосан мамлакатда террорчи гуруҳлар ҳужумлари эҳтимолининг мавжудлиги билан изоҳланмоқда.\nБу гуруҳлар, АҚШ Давлат департаменти вебсайтида эълон қилинган огоҳлантирувга кўра, Ўзбекистон исломий ҳаракати, Ал-Қоида, Исломий жиҳод иттиҳоди гуруҳи ва Шарқий Туркистон исломий ҳаракатидир.\nОгоҳлантирув матнидан иқтибос:\n“Бу гуруҳ аъзолари ўзларининг аксил-Америка кайфиятини намойиш қилган ва аввал ҳам АҚШ манфаатларига зарба берган, хусусан, АҚШ нинг Тошкентдаги элчихонасига ҳужум қилган- Уларнинг яна ҳужум қилишга уриниш эҳтимоли бор. Ўтмишда бу гуруҳлар одам ўғирлаш, суиқасд ва худкуш ҳужумларини содир этган”, - дейилади АҚШ Давлат департаментининг Америка фуқаролари ва бизнес вакиллари учун хавфли саналган юртларнинг янгиланган рўйхати муносабати билан эълон қилинган огоҳлантирув матнида.\nДепартаментнинг янги огоҳлантирувида Тошкентдаги АҚШ элчихонасига 2004 йилнинг ёзида уюштирилган ҳужум ва бу ҳужум учун масъулиятни Исломий жиҳод иттиҳоди гуруҳи ўз зиммасига олгани эслатилади.\nБундан ташқари, 2005 йил май ойидаги Андижон воқеалари ҳам тилга олиниб, бунда бир гуруҳ қуролли жангарининг Андижондаги қамоқхона, ҳокимият биносига ҳужум қилгани ва ҳукумат кучлари билан қуролли тўқнашувлар давомида бир неча юз нафар тинч фуқаронинг ўлдирилгани келтирилади.\nАйни пайтда¸ 2009 йил май ойида Ўзбекистоннинг Қирғизистон билан чегарасида содир бўлган қуролли тўқнашувлар ҳам тилга олинади. Бу воқеаларни бирма-бир санар экан, АҚШ Давлат департаменти Ўзбекистонга саёҳат ёки сафар қилмоқчи бўлган Америка фуқароларига кўп мартали виза олиш ҳамда исталган пайтда Ўзбекистонга қўшни давлатларга ўтиш имконини кўриб қўйиш, шунингдек, ўз сафаридан АҚШ нинг Тошкентдаги элчихонасини ҳам бохабар қилишни тавсия қилади.\nАҚШ Давлат департаментининг жиддий оҳангдаги огоҳлатируви муносабати билан дастлаб, Тошкентдаги АҚШ элчихонасига боғланиб, 2004 йилги худкушлик ҳужумидан сўнг АҚШнинг Ўзбекистондаги объектлари ёхуд фуқароларига бирор жиддий таҳдид бўлдими, деган савол билан мурожаат қилдик.\nАммо элчихона ходими Давлат департаменти санаган ҳолатлардан ташқари жиддий хавотирга асос бўладиган бирор бир муҳим воқеа бўлгани ҳақида маълумот бера олмаслигини билдириш билан чекланди.\nАммо 2004 йилдан буëғига Ўзбекистонда кузатилаëтган сиëсий жараëнлар¸ мамлакатнинг аксар Ғарб давлатларидаги ҳукумат ва ноҳукумат ташкилотлари томонидан мутлақ сиёсий нобарқарор давлатлар сафига киритилишига асос бўлмоқда.\nМай-июн ойларида содир бўлган воқеалар эса бу нуқтаи-назарни янада мустаҳкамлади, дейди Берлиндаги Хавфсизлик масалалари бўйича Жорж Маршалл маркази таҳличлиси Ник Пратт.\nУ сўнгги ой ичида Ўзбекистон ва Қирғизистон чегарасида бўлган воқеалар ҳамда Тавилдарадаги қуролли тўқнашувларни тилга олиб, бу ҳудудларга Афғонистондан келгани гумон қилинаётган қуролли гуруҳларнинг ниҳоятда кучли аксил-Америка кайфиятида эканини эътиборда тутиш кераклигини урғулади.\n- Афғонистондаги ҳарбий амалиётларда иштирок этаётган исталган давлат бундай қуролли жангари гуруҳларнинг нишонига айланиши мумкин. Яна бир нарсани эътироф этиш керак, бу жангарилар учун Дания, Голландия ёхуд Норвегия фуқаролари, деган тушунча муҳим эмас. Улар учун муҳими, сайëҳлар ҳаммасининг хорижлик эканидир.\nШу боис, Марказий Осиё минтақасида ҳам бир кун хориж фуқаролари яшаётган меҳмонхона нишонга олиниши мумкинлигини эҳтимолдан буткул соқит қилиб бўлмайди, дейди Берлиндаги Хавфсизлик масалалари бўйича Жорж Маршалл маркази таҳличлиси Ник Пратт.\nҚирғизистон Хавфсизлик кенгаши собиқ котиби Мирослав Ниёзов, Ник Праттдан фарқли равишда АҚШ Давлат департаментининг ҳар йили янгиланиб турадиган хавфли давлатлар рўйхатидаги огоҳлантирув оҳангини ҳозирча бир поғона тушириш тарафдори.\n- Мен, Ўзбекистон ёХуд, мисол учун, унга қўшни Қирғизистонда АҚШ фуқаролари учун айнан ҳозирги пайтда бирор бир жиддий таҳдид бор, деб ҳисобламайман. Лекин, шуни тан олиш керакки, бу давлатлардаги сиёсий вазият фақат ташқи кўринишидангина сокин. Бу сокинлик исталган вақтда сиёсий беқарор вазият билан алмашиши мумкин. Айниқса, минтақанинг уч республикасини бирлаштирган Фарғона водийси ҳозирги паллада, гўёки, пилиги тутатилган бомба мисолидир, дейди Мирослав Ниёзов.\nУнга кўра, бу водийнинг исталган ҳудудида юз бераётган тартибсизликлар, масалан, ҳозирги қуролли тўқнашувлар кескин тус олгани тақдирда¸ қўшни давлатлар хавфсизлигига ҳам тўғридан-тўғри хавф солади.\nБерлинлик таҳлилчи Ник Пратт бунинг энг оддий сабабларидан бири уч давлат ўртасидаги чегараларнинг жуда заиф, ҳукуматларнинг эса ўта коррупциялашганидир, деб ҳисоблайди.\n- Сиз ҳам, мен ҳам яхши биламизки, агар хоҳланса, исталган турдаги контрабанда маҳсулотини Москвадан тортиб то Душанбега қадар бемалол олиб ўтиш мумкин. Бунинг учун қанчадир пул ёки қанчадир ҳудудни пиёда босиб ўтишнинг ўзи кифоя. Шу боис, Тожикистонда бўлаётган воқеа Ўзбекистонга хавф солмайди, дея хотиржам бўлиш у қадар ўринли эмас, дейди хавфсизлик масалалари бўйича берлинлик таҳлилчи Ник Пратт.


Пуэрто-Рико тўфон туфайли давлат қарзларини реструктуризация қилишни ортга сурди\n10:25 / 30.08.2015\nПуэрто-Рико ҳукумати тропик тўфон туфайли 72 млрд доллар атрофидаги давлат қарзларини реструктуризация қилишни 8 сентябрга қадар ортга сурди, дея хабар берди Reuters.\nБу ҳақда орол губернатори Алехандро Гарсиа Падильянинг расмий вакиллари маълум қилди.\nЭкспертлар давлат қарздорлигини сезиларли даражада қисқартириш ва инқироздан чиқиш ҳақида ҳисобот тақдим этишлари лозим эди. Бироқ оролга таҳдид солиши мумкин бўлган “Эрика” тропик тўфонига тайёргарлик ишлари сабабли бу иш ўз вақтида ниҳояланмай қолди.\nБундан аввалроқ эса Пуэрто Рико дефольт арафасида экани маълум қилинган эди.\nПуэрто Рико Кариб денгизидаги АҚШ назорати остида бўлган шу номдаги оролда жойлашган, АҚШ билан фуқаролиги, пул бирлиги ва мудофаа жиҳатдангина боғлиқ “эркин қўшилган” мақомида эга давлат ҳисобланади.


Пуқаралар қандай температурада жумыс ислемеўге ҳақылы? » Informaсiyalɩq portal\nРеспубликамыздың көпшилик аймақларында жоқары ҳаўа температурасы ҳүким сүрип атырғаны себепли Бәнтлик ҳәм мийнет қатнасықлары министрлиги жумысшыларды мийнеттен ўақытша азат етиў мәселесинде мағлыўмат берди.\nӨзбекстанның бас санитар шыпакери тастыйықлаған өндирислик бирлеспелериниң микроклиматлық санитариялық-гигиеналық нормаларына муўапық, өндирислик орталығында метеорологиялық ямаса микроклиматлық шараятлар төмендегилер: ҳаўа температурасы, ҳаўаның салыстырмалы ығаллығы, ҳаўаның ҳәрекетлениў тезлиги ҳәм қызып турған үскенелерден шығатуғын температураға байланыслы көрсеткишлер.\nУсы факторларды есапқа ала отырып, жабық имаратларда әмелге асырылатуғын жеңил физикалық жумыслар ушын жылдың суўық ҳәм өтиў дәўириндеги оптимал микроклиматлық көрсеткишлери төмендегише болыўы керек: ҳаўа температурасы – 20-23 градус, ҳаўаның салыстырмалы ығаллығы – 40-60 процент, ҳаўаның ҳәрекетлениў тезлиги көби менен 0,2 метр/секундты қураўы керек. Соның менен бирге ҳаўаның температурасы 19-25 градус, салыстырмалы ығаллық 75 проценттен көп болмаған, ҳаўаның ҳәрекетлениў тезлиги 0,3 метр/секундтан өтип кетпеўине жол қойылады.\nАўыр жумыс шараятларында ҳаўа температурасының әдеттеги нормалары 4-5 градус, жол қойылатуғын нормалар бойынша 6 градус төмен болыўы керек. Жылдың ыссы ўақтында ҳаўа температурасына байланыслы нормалар 2-3 градусқа көп болыўына да рухсат бериледи.\nУсы микроклиматлық нормаларды өндиристеги технологиялық процесс ямаса экономикалық жақтан тәмийинлеў имканияты болмаған санаат объектлеринде хызметкерлердиң ыссыдан қызып кетиўи ямаса суўыққа тоңып қалыўына қарсы шаралар көрилиўи керек.\nАтап айтқанда, хызметкер әтирапындағы ҳаўаны салқынлатыў системасы, ҳаўа душы, дем алыў ҳәм жылытыў бөлмелери, оғада жоқары ҳәм төмен температурадан қорғайтуғын арнаўлы кийим, жеке қорғаныў қураллары, жумыстағы дем алыў ўақытлары сыяқлылар усылардың қатарына киреди. Ыссы урыўына қарсы шаралар сыпатында, қурылмалар ҳәм қорғап турыўшы қатламлардың сыртқы температурасы 45 градустан өтип кетпеўи керек.\nСондай-ақ, Мийнет нызамшылығына муўапық, барлық кәрханаларда қәўипсизлик ҳәм гигиена талапларына жуўап беретуғын шараятлар жаратылыўы керек. Соның менен бирге, айырым түрдеги жумысларды орынлаўшыларға, мийнет шараяты, денсаўлыққа тәсири ҳәм басқа жағдайлардан келип шығып шәртнамаға муўапық, мийнет ҳақы кемейтилмеген жағдайда мийнет ўақты даўамлылығын азайтыўға рухсат бериледи.\nЖумыс ўақты төмендеги адамларға мийнет ҳақы сақланған ҳалда азайтылады:\n– 18 жасқа толмаған хызметкерлерге;\n– I ҳәм II топар майыпларына;\n– қолайсыз мийнет шараятларында ислейтуғынларға;\n– қурамалы мазмунға ийе жумысларда ислейтуғынларға;\n– мәмлекетлик бюджет тәрепинен қаржыландырылып атырған шөлкем ҳәм кәрханаларда ислеп атырған 3 жасқа шекемги болған перзенти бар ҳаялларға.\nНызамшылыққа муўапық, қәўипли ҳәм қолайсыз мийнет шараятларында жумыс ислеп атырғанлар, шараят дәрежесине муўапық қосымша түрде 3-24 күнге шекем мийнет дем алысына шығыўы мүмкин.\nМийнет кодексиниң 219-статьясында болса хызметкер өз денсаўлығы ямаса өмирине қәўип салатуғын жумысты орынлаўдан бас тартыўға ҳақылы екенлиги белгилеп қойылған.\nБундай жағдайда хызметкер мийнет процесинде оның денсаўлығы ҳәм өмирине қәўип салатуғын жағдай жүзеге келгени ҳаққында жумыс бериўшини дәрриў ескертиўи керек болады. Бул жағдайлар тастыйықланса, жумыс бериўши оларды сапластырыў илажларын көреди. Егер зәрүр илажлар көрилмесе, хызметкер оның денсаўлығы ҳәм өмирине қәўип салатуғын жағдай сапластырылғанға шекем жумыс ислемеўге ҳақылы. Бул ўақыт даўамында оның мийнет ҳақысы сақланып қалынады.\n12-07-2019, 17:58 |\n7-10-июль күнлери Түркменстан тәрептен ыссы ҳаўа ағымы келиўи күтиледи\nРәсмий: Ҳаўаның температурасы 9-июльден баслап төменлейди (+ 7-июльға аймақлар


"Интер": Шкриньяр қолади, Перишич кетади / CHAMPIONAT.asia\n09:40ПСЖ ўз футболчисини "Ньюкасл"га таклиф қилди 0 09:22Хави "Барса" ярим ҳимоячиси сотилмаслигини маълум қилди 3 09:05Клопп декабрда 28 кунда 9 та ўйин ўтказилишига муносабат билдирди 2 08:51"Футболни шунчалик яхши тушунсангиз нима учун бу ерда эмассиз?". Почеттино Мбаппе ҳақидаги саволга жавоб берди 1 08:32Германия. "Лейпциг" сафарда мағлуб бўлди 0 08:16Olamsport: NBAда рекорд, Конорнинг ҳозирги ҳолати ва бошқа хабарлар 0 07:55Португалия чемпионати. Марказий ўйинда "Спортинг" "Бенфика"ни мағлуб этди 0 07:31Бугун финал: Ўзбекистон кубоги ғолиби аниқланади 33 07:16Испания. "Гранада" "Алавес"ни мағлуб этди 0 02:57Йилнинг энг яхши ҳаками футболдан қандай кетган эди? 9 01:39800 лик довондан ошган Роналду 19 01:09Финал. "Динамо" тўладими? 17 00:56Анчелотти Мбаппенинг "Реал"га ўтиши ҳақида: "Болалар ўз орзуларига етишишлари керак" 5 00:32"Милан" асосий ҳимоячиларидан бири мавсум охирига қадар сафдан чиқди 5 00:08Хави: "Месси "Олтин тўп"га лойик эди. Бу футболдаги адолат" 28\n"Интер": Шкриньяр қолади, Перишич кетади\n07 ноя 20:07\nТеглар : А СерияИван Перишич Милан Шкриньяр"Интер"\nМилан клуби бир нечта футболчининг келажаги борасида бир қарорга келди.\nЖурналист Николо Скиранинг ахборотига кўра, ҳимоячи Милан Шкриньяр "нерадзуррилар" сафида қолади. Милан клуби яқин орада 26 ёшли словакиялик билан шартномани 2026 йилгача узайтиради. Унинг маоши бир мавсум учун 3,2 млн евро бўлади.\nШу билан бирга, "Tuttosport"га кўра, ярим ҳимоячи Иван Перишич жамоасини ўзгартиради. 32 ёшли хорватиялик клуб билан келишувни узайтирмайди ва мавсум сўнгида эркин агентга айланади. Унинг хизматларига "Бавария" қизиқиш билдирмоқда.\nЙилнинг энг яхши ҳаками футболдан қандай кетган эди? 9\n"Милан" асосий ҳимоячиларидан бири мавсум охирига қадар сафдан чиқди 5\nГоллар "ёмғири": А Серия 15-тур якунлари 1\nИнзаги: "Интер" билан требл қўлга киритган мураббийга қарши учрашиш ёқимли бўлади" 8\n08 ноя 00:44:34\nShkrinyarni Real olsa zòr bòlar edi